Oʻzbekiston Respublikasi Xalq taʼlimi vazirligi toʻgʻrisidagi Nizomni tasdiqlash haqida
(resolution, 2023-07-04)

Oʻzbekiston Respublikasi Prezidentining “Xalq taʼlimi tizimiga boshqaruvning yangi tamoyillarini joriy etish chora-tadbirlari toʻgʻrisida” 2018-yil 5-sentabrdagi PQ-3931-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Xalq taʼlimi vazirligi toʻgʻrisidagi Nizom 1-ilovaga muvofiq tasdiqlansin. 2. Oʻzbekiston Respublikasi Vazirlar Mahkamasining “Xalq taʼlimi xodimlarining ish haqi darajasini oshirish tizimini tasdiqlash toʻgʻrisida” 2005-yil 21-dekabrdagi 275-son qaroriga (Oʻzbekiston Respublikasi QT 2005-y. 12-son, 63-modda) 2-ilovaga muvofiq qoʻshimchalar kiritilsin. 3. Vazirlar Mahkamasining “Oʻzbekiston Respublikasi Xalq taʼlimi vazirligi toʻgʻrisidagi nizomni hamda ayrim idoraviy mansub tashkilotlarning ustavlarini tasdiqlash haqida” 2017-yil 1-dekabrdagi 961-son qarori (Oʻzbekiston Respublikasi QT, 2017-y. 12-son, 280-modda)oʻz kuchini yoʻqotgan deb hisoblansin. 4. Oʻzbekiston Respublikasi Xalq taʼlimi vazirligi: Respublika taʼlim markazi, Oʻquvchilarni kasb-hunarga yoʻnaltirish va psixologik-pedagogik respublika tashxis markazi hamda A. Avloniy nomidagi xalq taʼlimi tizimi rahbar va mutaxassislarini qayta tayyorlash va malakasini oshirish instituti ustavlarini bir oy muddatda ishlab chiqsin va tasdiqlasin, shuningdek, ularning davlat roʻyxatidan oʻtkazilishini taʼminlasin. manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Abduxakimov va Oʻzbekiston Respublikasi xalq taʼlimi vaziri Sh.X. Shermatov zimmasiga yuklansin. 1. Ushbu Nizom Oʻzbekiston Respublikasi Xalq taʼlimi vazirligining (keyingi oʻrinlarda Vazirlik deb ataladi) maqomi, asosiy vazifalari, funksiyalari, huquqlari, javobgarligi, faoliyati va hisobotini tashkil etish tartibini, shuningdek, uning rahbarlari funksional majburiyatlari va javobgarligini belgilaydi. 2. Vazirlik Oʻzbekiston Respublikasi fuqarolarining taʼlimga doir konstitutsion huquqlariga rioya etilishini taʼminlovchi, umumiy oʻrta va maktabdan tashqari taʼlim sohasida davlat siyosatini ishlab chiqish va amalga oshirish uchun javob beradigan vakolatli davlat boshqaruvi organi hisoblanadi. 3. Vazirlik oʻz faoliyatida Oʻzbekiston Respublikasi Vazirlar Mahkamasiga (keyingi oʻrinlarda Vazirlar Mahkamasi deb ataladi) boʻysunadi va hisobot beradi . 4. Vazirlik oʻz faoliyatida Oʻzbekiston Respublikasi Konstitutsiyasiga va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining qarorlari, farmonlari va farmoyishlariga, Vazirlar Mahkamasining qarorlari va farmoyishlariga, ushbu Nizomga va boshqa qonun hujjatlariga amal qiladi. 5. Vazirlikning oʻz vakolatlari doirasida qabul qilgan qarorlari davlat va xoʻjalik boshqaruvi organlari, mahalliy ijro etuvchi hokimiyat organlari, boshqa tashkilotlar va ularning mansabdor shaxslari, shuningdek, fuqarolar tomonidan bajarilishi majburiydir. 6. Vazirlik, Qoraqalpogʻiston Respublikasi Xalq taʼlimi vazirligi, viloyat xalq taʼlimi boshqarmalari, Toshkent shahar xalq taʼlimi Bosh boshqarmasi, tuman (shahar) xalq taʼlimi boʻlimlari (keyingi oʻrinlarda hududiy boʻlinmalar deb ataladi), Vazirlik tuzilmasiga kiradigan tashkilotlar yuridik shaxslar hisoblanadilar, Oʻzbekiston Respublikasi Davlat gerbi tasviri tushirilgan va oʻz nomi davlat tilida yozilgan muhr va blankalarga, mustaqil balansga, Oʻzbekiston Respublikasi Moliya vazirligining Gʻaznachiligida shaxsiy gʻazna hisob varaqlariga, bank hisob raqamlariga, shu jumladan, xorijiy valyutadagi bank hisobi raqamlariga ega boʻladilar. 7. Vazirlikning rasmiy nomi: a) davlat tilida: toʻliq nomi — Oʻzbekiston Respublikasi Xalq taʼlimi vazirligi, qisqartmasi — XTV; b) ingliz tilida: toʻliq nomi — The Ministry of Public Education of the Republic of Uzbekistan, sokrashennoye — MPEDU. v) rus tilida: toʻliq nomi — Ministerstvo narodnogo obrazovaniya Respubliki Uzbekistan, qisqartmasi — MNO yoki Minobrazovaniya; 8. Vazirlikning manzili (pochta manzili): Toshkent shahri, Shayxontohur tumani, Navoiy koʻchasi, 2 a-uy. 9. Vazirlik tizimiga quyidagilar kiradi: Vazirlikning markaziy apparati; A. Avloniy nomidagi Xalq taʼlimi muammolarini oʻrganish va istiqbollarini belgilash ilmiy-tadqiqot instituti, Respublika taʼlim markazi, Oʻquvchilarni kasb-hunarga yoʻnaltirish va psixologik-pedagogik respublika tashxis markazi, Respublika “Barkamol avlod” bolalar maktabi, Respublika oʻquvchi-yoshlar markazi, Budjetdan tashqari Respublika maqsadli kitob fondi, Xalq taʼlimi xodimlarini qayta tayyorlash va malakasini oshirish hududiy markazlari; “Oʻquv taʼlim-taʼminot” davlat unitar korxonasi, “Xalq taʼlimi sohasida loyiha hujjatlariga texnik topshiriqlarni ishlab chiqish va qurilish obyektlari sifatini monitoring qilish boʻyicha injiniring kompaniyasi” davlat unitar korxonasi; A.P. Xlebushkina nomidagi 22-son “Mehribonlik” uyi, Respublika “Mehribonlik” uylari sogʻlomlashtirish oromgohi, Oʻzbekiston “Yoshlik” jismoniy tarbiya va sport jamiyati; ““Boshlangʻich taʼlim” jurnali tahririyati” davlat korxonasi, ““Til va adabiyot taʼlimi”, “Prepodavaniye yazika i literaturi”, “Language and literature teaching” jurnallari tahririyati” davlat korxonasi, ““Maʼrifat” va “Uchitel Uzbekistana” gazetalari tahririyati” davlat korxonasi, ““Xalq taʼlimi” jurnali tahririyati” davlat korxonasi, ““Tong yulduzi” gazetasi tahririyati”, ““Klass” gazetasi tahririyati”, ““Gʻuncha” jurnali tahririyati”, ““Gulxan” jurnali tahririyati”; Aniq fanlarga ixtisoslashtirilgan davlat umumtaʼlim maktabi, Filologiya fanlariga ixtisoslashtirilgan davlat umumtaʼlim maktabi, Xorijiy tillarga ixtisoslashtirilgan davlat umumtaʼlim maktabi, Profilli mehnat taʼlimiga ixtisoslashtirilgan davlat umumtaʼlim maktabi, Tabiiy fanlar ixtisoslashtirilgan davlat umumtaʼlim maktabi, Mirzo Ulugʻbek nomidagi matematika, astronomiya, fizika va informatika fanlariga ixtisoslashtirilgan davlat umumtaʼlim maktab-internati; Qoraqalpogʻiston Respublikasi Xalq taʼlimi vazirligi, xalq taʼlimi viloyat boshqarmalari, Toshkent shahri xalq taʼlimi Bosh boshqarmasi, tuman (shahar) xalq taʼlimi boʻlimlari; viloyat qaramogʻidagi oʻrta va maktabdan tashqari taʼlim muassasalari, “Mehribonlik” uylari, bolalar shaharchalari, bolalar kutubxonalari, davlat umumiy oʻrta va maktabdan tashqari taʼlim muassasalari. 10. Quyidagilar Vazirlikning asosiy vazifalari hisoblanadi: umumiy oʻrta va maktabdan tashqari taʼlim sohasida oʻquvchilarning maʼnaviy-axloqiy, intellektual va jismoniy rivojlanishi darajasini yanada yuksaltirishga yoʻnaltirilgan yagona davlat siyosatini ishlab chiqish va amalga oshirish; maktabdan tashqari taʼlimga boʻlgan umumiy oʻrta taʼlim davlat taʼlim standartlari va davlat taʼlim talablariga muvofiq umumtaʼlim muassasalari faoliyatini metodik boshqarishni amalga oshirish; oʻqituvchi kasbining maqomi va obroʻsini koʻtarish, umumtaʼlim muassasalari xodimlari, shuningdek, xalq taʼlimi tizimi xodimlarining moddiy va ijtimoiy qoʻllab-quvvatlanishini taʼminlash, ularning samarali mehnat faoliyati uchun munosib sharoitlar yaratish; oʻquv-tarbiya jarayoniga taʼlimning innovatsion shakllarini, zamonaviy pedagogik va axborot texnologiyalarini, kasbiy yoʻnaltirishning samarali uslublarini, oʻquvchilarning oʻquv, psixologik va jismoniy yuklamalari optimallashuvini inobatga olgan holda oʻqitish va tarbiyalashni joriy qilish; umumtaʼlim muassasalarida chet tilini oʻqitishning samaradorligini taʼminlashga qaratilgan kompleks chora-tadbirlarni amalga oshirish; mazmun va sifat jihatidan xalqaro talablarga javob beradigan, yangi pedagogik va axborot-kommunikatsiya texnologiyalarini qoʻllagan holda yangilangan oʻquv rejalari va dasturlariga muvofiq ishlab chiqilgan oʻquv va oʻquv-metodik adabiyotlarning yangi avlodi yaratilishi va nashr etilishini tashkil qilish; nodavlat taʼlim xizmatlari sektorini yanada rivojlantirish, xalq taʼlimi sohasida davlat-xususiy sheriklik uchun qulay sharoitlar yaratish; pedagogik kadrlarni tanlash, tayyorlash, qayta tayyorlash va ularning malakasini oshirish boʻyicha ilgʻor va shaffof tashkiliy-huquqiy mexanizmlarni joriy etish; “Mehribonlik” uylari faoliyatini takomillashtirish, ota-onalar qarovisiz qolgan bolalarning ijtimoiy-psixologik reabilitatsiyasini va huquqiy himoya qilinishini taʼminlash, ularning ijtimoiy-mehnat koʻnikmalarini hosil qilishiga va jamiyatga uygʻunlashuviga koʻmaklashish; jismoniy rivojlanishida turli nuqsonlari boʻlgan hamda davolanish va sogʻlomlashtirishga muhtoj boʻlgan bolalarga ijtimoiy kafolatlarni taʼminlovchi chora-tadbirlar samaradorligini yanada oshirish, ularning taʼlim va tarbiya (shu jumladan, inklyuziv) olishlariga koʻmaklashuvchi mos muhitni yaratish, imkoniyatlari cheklangan bolalar uchun ixtisoslashtirilgan taʼlim muassasalari (maktablar, maktab-internatlar) faoliyatini takomillashtirish; oʻquvchilarni umuminsoniy qadriyatlar, yuksak maʼnaviyat, insonparvarlik ruhida tarbiyalash, ularning qalbi va ongiga mustaqillik gʻoyalarini yanada chuqur singdirish, milliy mentalitetga yot gʻoyalarga qarshi immunitetni mustahkamlash; umumiy oʻrta va maktabdan tashqari taʼlim muassasalari tomonidan davlat taʼlim standartlari va talablarining bajarilishining tizimli monitoringini olib borish; umumtaʼlim muassasalarining 10-11-sinflari oʻquvchilariga kasb-hunar taʼlimini taʼminlash boʻyicha faoliyatni muvofiqlashtirish; xalq taʼlimi tizimidagi muassasalarning moddiy-texnik bazasini mustahkamlash, ularning bino va inshootlaridan foydalanish boʻyicha ishlar monitoringini olib borish va ushbu ishlarni muvofiqlashtirish; 11. Vazirlik oʻziga yuklangan vazifalarga muvofiq quyidagi funksiyalarni amalga oshiradi: 1) umumiy oʻrta va maktabdan tashqari taʼlim sohasida, oʻquvchilarning maʼnaviy-axloqiy, intellektual va jismoniy rivojlanishi darajasini yanada yuksaltirish borasida yagona davlat siyosatini ishlab chiqish va amalga oshirish sohasida: umumiy oʻrta va maktabdan tashqari taʼlim tizimlari faoliyatini tashkil etish va yaxshilash masalalarida davlat boshqaruvini amalga oshiradi; yagona davlat siyosatining asosiy yoʻnalishlari, shu jumladan, umumiy oʻrta va maktabdan tashqari taʼlim tizimlarining yanada rivojlanishini nazarda tutadigan davlat dasturlari va boshqa dasturlar, shuningdek, ularni amalga oshirish mexanizmlari boʻyicha Oʻzbekiston Respublikasi Vazirlar Mahkamasiga koʻrib chiqish uchun takliflar kiritadi; normativ-huquqiy hujjatlar loyihalarini, shuningdek, Vazirlikka yuklangan vazifalar va funksiyalarni bajarish bilan bogʻliq boshqa hujjatlarni belgilangan tartibda Oʻzbekiston Respublikasi Vazirlar Mahkamasiga kiritadi; Vazirlik tizimiga kiradigan xalq taʼlimi muassasalari va tashkilotlarni rivojlantirish istiqbollarini prognozlashtiradi, davlat va hududiy dasturlarni ishlab chiqadi; umumiy oʻrta va maktabdan tashqari taʼlim muassasalarida davlat taʼlim standartlari va davlat taʼlim talablarining sifatli bajarilishini taʼminlash maqsadida idoraviy mansub boʻlinmalar, shuningdek, nodavlat taʼlim muassasalari va hududiy boʻlinmalar faoliyatini muvofiqlashtiradi; umumiy oʻrta taʼlim davlat taʼlim standartlari va maktabdan tashqari taʼlimga boʻlgan talablar, xalq taʼlimi tizimi mutaxassislariga qoʻyiladigan malaka talablarining bajarilishi yuzasidan idoraviy nazoratni tashkil etadi; umumiy oʻrta, maktabdan tashqari taʼlim muassasalari va hududiy boʻlinmalar faoliyati yuzasidan metodik rahbarlikni amalga oshiradi; ilmiy-texnik rivojlanishdan, jamiyat ehtiyojlaridan kelib chiqib, oʻquvchilarning yosh va psixofiziologik xususiyatlarini, shuningdek, ularning oʻzlashtirish imkoniyatlarini hisobga olgan holda davlat taʼlim standartlarini, umumiy oʻrta va maktabdan tashqari taʼlimga qoʻyiladigan talablarni, oʻquv dasturlarini, darsliklarni uzluksiz ravishda takomillashtiradi; umumtaʼlim muassasalari tomonidan budjet qonunchiligi buzilishlari profilaktikasi va uning oldini olishga qaratilgan, shu jumladan, axborot texnologiyalari va eʼtirof etilgan moliyaviy nazoratning xalqaro standartlarini joriy etish orqali moliyaviy nazoratni amalga oshiradi; oʻquvchilarni milliy va umuminsoniy qadriyatlarga hurmat ruhida tarbiyalash, ularning qalbida mustaqillik gʻoyalariga sadoqat, milliy iftixor, Vatanga muhabbat va uning taqdiri uchun daxldorlik, fidoyilik tuygʻularini shakllantiradi, ularni turli mafkuraviy xatarlardan himoya qilish ishlarini amalga oshiradi; umumiy oʻrta, maktabdan tashqari taʼlim muassasalari va hududiy boʻlinmalar faoliyatining taʼlim va ijtimoiy jihatdan samaradorligi tahlilini oʻtkazadi, uni maqbullashtirish boʻyicha takliflar ishlab chiqadi; Vazirlik tizimi faoliyatiga daxldor jurnal va gazetalar, blankalar, oʻquv-metodik majmualar, byulletenlar hamda oʻquv qoʻllanmalarini nashr etadi, shuningdek, Vazirlikning veb-sayti ishini tashkil qiladi; xalq taʼlimi tizimida xalqaro aloqalarni kengaytiradi va uning samaradorligini oshirishga koʻmaklashadi xalq taʼlimi masalalari boʻyicha xorijiy va xalqaro tashkilotlar bilan aloqalarni va hamkorlikni yoʻlga qoʻyadi; 2) umumiy oʻrta taʼlim davlat taʼlim standartlari va maktabdan tashqari taʼlimga qoʻyiladigan davlat taʼlim talablariga muvofiq umumtaʼlim muassasalari faoliyatini metodik boshqarish sohasida: umumiy oʻrta taʼlimni moliyalashtirishga Oʻzbekiston Respublikasi budjeti parametrlarida koʻzda tutilgan mablagʻlarni hisobga olgan holda umumiy oʻrta taʼlim Davlat taʼlim standartlarini ishlab chiqadi va tasdiqlaydi; barcha umumtaʼlim fanlari boʻyicha boshlangʻich, bazaviy oʻrta va umumiy oʻrta taʼlim bitiruvchilarining tayyorgarlik darajasiga boʻlgan talablarni ishlab chiqadi va tasdiqlaydi; barcha umumtaʼlim fanlari boʻyicha oʻquv rejalari va dasturlarini ishlab chiqadi va tasdiqlaydi; oʻrta taʼlim tizimida foydalaniladigan darsliklar, oʻquv qoʻllanmalari va oʻquv-metodik majmualarga qoʻyiladigan talablarni ishlab chiqadi va tasdiqlaydi; oʻrta taʼlim tizimida foydalaniladigan darsliklar, oʻquv qoʻllanmalari va oʻquv-metodik majmualar tayyorlash, nashr etish va qayta nashr qilish tartibini ishlab chiqadi va tasdiqlaydi; oʻquv jarayonida foydalanishga ruxsat etilgan darsliklar, oʻquv qoʻllanmalari va oʻquv-metodik majmualar roʻyxatini tasdiqlaydi; oʻrta taʼlim tizimida foydalaniladigan darsliklar, oʻquv qoʻllanmalari va oʻquv-metodik majmualarni tayyorlash, nashr etish va qayta nashr etish tartibini ishlab chiqadi va tasdiqlaydi; oʻquvchilarning oʻqishdagi yutuqlari davlat taʼlim standartlari talablariga muvofiqligining tizimli monitoringini amalga oshiradi; taʼlim sifatining umumiy holatiga asosan umumtaʼlim muassasalari reytingini aniqlashda koʻmaklashadi; oʻquvchilarning taʼlimda erishgan yutuqlarini baholash boʻyicha xalqaro dasturlar va tadqiqotlarda umumtaʼlim muassasalarining ishtiroki boʻyicha xalqaro tajribani oʻrganadi va tatbiq etadi; oʻquvchilarning taʼlimdagi yutuqlarini baholash boʻyicha xalqaro dasturlarda va tadqiqotlarda umumtaʼlim muassasalari oʻquvchilari ishtirokini taʼminlashda koʻmaklashadi. 3) oʻqituvchi kasbi mavqeyi va obroʻsini oshirish, umumtaʼlim muassasalari xodimlari, shuningdek, xalq taʼlimi tizimi xodimlarining moddiy va ijtimoiy qoʻllab-quvvatlanishini taʼminlash, ularning samarali faoliyati uchun munosib sharoitlar yaratish sohasida: xalq taʼlimi tizimi oʻqituvchilari, umumtaʼlim muassasalari rahbarlari, shuningdek, xodimlari ish haqi darajasini oshirish boʻyicha takliflar kiritadi; pedagogik kadrlarga va ularning oilalariga imtiyozli shartlarda kreditlar berilishiga koʻmaklashadi; oʻzining namunali belgilangan tartibda koʻrsatgan xalq taʼlimi tizimi xodimlariga davlat mukofotlarini taʼsis etish boʻyicha takliflar kiritadi; pedagog kasbining mavqeyi va obroʻsini koʻtarish maqsadida ommaviy axborot vositalarida targʻibotni tashkil qiladi; oʻqituvchilarning oʻz kasbiy faoliyati bilan bogʻliq boʻlmagan turli xil ishlarga jalb qilinishlari, nazorat organlari tomonidan asoslanmagan tekshiruvlar oʻtkazilishi, shuningdek, ommaviy axborot vositalari va boshqa tashkilotlar vakillarining umumtaʼlim muassasalari hududiga Vazirlik bilan kelishuvsiz kirishining oldini olish boʻyicha choralar koʻradi. 4) oʻquv-tarbiya jarayoniga taʼlimning innovatsion shakllarini, zamonaviy pedagogik va axborot texnologiyalarini, kasb-hunarga yoʻnaltirishning samarali shakl va uslublarini kiritish hamda oʻquvchilarning oʻquv, psixologik, va jismoniy yuklamalarining maqbullashuvini inobatga olgan holda oʻqitish va tarbiyalashni kiritish sohasida: umumiy oʻrta, maktabdan tashqari taʼlim muassasalari va hududiy boʻlinmalarda axborot-tahlil ishlari oʻtkazilishini taʼminlaydi; milliy istiqlol, boy madaniy-tarixiy meros, milliy urf-odat va umuminsoniy qadriyatlar gʻoyalari asosida maʼnaviy yetuk avlodni tarbiyalashning samarali tashkiliy, pedagogik shakl va metodlarini ishlab chiqadi va tatbiq etadi; oʻquv-taʼlim jarayoniga taʼlimning zamonaviy ilgʻor shakllari, yangi pedagogik va axborot texnologiyalarini joriy etish orqali oʻquvchilarning har tomonlama rivojlanishini taʼminlaydi; oʻquvchilar bilan maktabdan tashqari ishlash, ularning boʻsh vaqtini yangi pedagogik va axborot texnologiyalarini qoʻllash, turli xil tadbirlar, koʻriklar, tanlovlar va musobaqalarni tashkil qilishning samarali shakllari va metodlari yordamida tashkil qilish boʻyicha chora-tadbirlar kompleksini amalga oshiradi; oʻquvchilarning psixologik va jismoniy xususiyatlarini eʼtiborga olgan holda, shu jumladan, oʻquv fanlarini birlashtirish va uygʻunlashuvi orqali oʻquv dasturlarining maqbullashuvini amalga oshiradi. 5) umumtaʼlim muassasalarida chet tillarini oʻrgatishning samaradorligini taʼminlashga qaratilgan kompleks chora-tadbirlarni amalga oshirish sohasida: oʻquvchilarga chet tilini oʻrgatish tizimini takomillashtiradi; bolalarning psixologik-pedagogik xususiyatlarini eʼtiborga olgan holda 1 — 11-sinf oʻquvchilariga chet tilini oʻrgatish va tashkil qilish boʻyicha chora-tadbirlar kompleksini ishlab chiqadi va amalga oshiradi; oʻquvchilarning bilimi, koʻnikma va mahoratlariga hamda 1 — 11-sinflarda chet tili boʻyicha oʻquv rejalari va dasturlariga qoʻyilgan talablarni aniqlashtirishni eʼtiborga olgan holda davlat taʼlim standartini takomillashtiradi; 1 — 11-sinf oʻquvchilari uchun chet tillari boʻyicha darsliklar va oʻquv-metodik qoʻllanmalarni, shu jumladan, elektron koʻrinishda ishlab chiqadi va yaratadi; tashkilotchilik qobiliyatiga ega mustaqil fikrlovchi shaxsni tarbiyalash boʻyicha ishlarni takomillashtiradi; taʼlimning keyingi bosqichlarini yoki mehnat faoliyatini tanlashda oʻquvchilarga koʻmaklashadi. 6) yangilangan oʻquv rejalari va dasturlariga muvofiq ishlab chiqilgan, mazmun va sifat jihatidan xalqaro talablarga javob beradigan, yangi pedagogik va axborot-kommunikatsiya texnologiyalarini qoʻllagan holda yangi avlod oʻquv va oʻquv-metodik adabiyotlarini tayyorlash va nashr qilinishini tashkil qilish sohasida: ilgʻor xalqaro tajriba asosida yangi avlod oʻquv va oʻquv-metodik adabiyotlar boʻyicha konsepsiyani rivojlantiradi; yangi avlod oʻquv va oʻquv-metodik adabiyotlarni yaratishda eng soʻnggi ilmiy va texnik yutuqlarni eʼtiborga olgan holda konsentrizm pedagogik tamoyili asosida oʻquv materiallarini tuzadi; yangi avlod oʻquv va oʻquv-metodik adabiyotlarni yaratish jarayonida yangi pedagogik va axborot-kommunikatsiya texnologiyalarini qoʻllash orqali ijodiy va mustaqil vazifalarni ishlab chiqadi; yangi avlod oʻquv va oʻquv-metodik adabiyotlar mazmuning hayot, amaliyot va ishlab chiqarish bilan bogʻliqligini, oʻquv materiallari xarakteri fundamentalligini va oʻquvchilarda oʻqish madaniyatining shakllanishini taʼminlaydi. 7) taʼlim xizmatlari nodavlat sektorini rivojlantirish, xalq taʼlimi sohasida davlat-xususiy sheriklik uchun qulay sharoitlarni yaratish sohasida: mahalliy va xorijiy investorlarni davlat-xususiy sheriklik loyihalarini amalga oshirish uchun jalb qiladi; umumiy oʻrta va maktabdan tashqari taʼlim sohasida davlat-xususiy sheriklik loyihalarini amalga oshirish uchun sharoitlar yaratish boʻyicha takliflar ishlab chiqadi; nodavlat taʼlim muassasalariga taʼlim xizmatlarini rivojlantirishda yordam beradi; oʻquvchi yoshlarning ijodiy ishlarini ommalashtirish, shu jumladan dunyo bozoriga milliy anʼanalarimiz asosida “Barkamol avlod” bolalar maktablarining toʻgarak aʼzolari tomonidan yaratilgan mahsulotlarni olib chiqish maqsadida “Art shop” elektron doʻkonlarini tashkil etish va sotuvini yoʻlga qoʻyish; bolalar texnik ijodkorligini rivojlantirish uchun xorijiy davlatlarning ilgʻor tajribalari asosida “Barkamol avlod” bolalar maktablarida davlat-xususiy sheriklik shartlari asosida “Bolalar texnoparki” loyihalarini tashkil etish. 8) pedagogik kadrlarni tanlash, tayyorlash, qayta tayyorlash va malakasini oshirishning ilgʻor va shaffof tashkiliy-huquqiy mexanizmlarini joriy etish sohasida: Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalarida va Toshkent shahar xalq taʼlimi Bosh boshqarmasi rahbarlarini, tuman (shahar) xalq taʼlimi boʻlimlari hamda Vazirlikka idoraviy boshqa mansub tashkilotlar va muassasalar boshliqlarini mahalliy davlat hokimiyati organlari bilan kelishmasdan lavozimga tayinlaydi va lavozimdan ozod etadi; umumtaʼlim muassasalari direktorlarini lavozimga tegishli xalq deputatlari tuman (shahar) Kengashlari bilan kelishish uchun nomzodlarni tavsiya qiladi va belgilangan tartibda ularni egallagan lavozimidan ozod etish boʻyicha takliflar kiritadi; umumtaʼlim muassasalari direktorlarining maʼnaviy-maʼrifiy ishlar boʻyicha oʻrinbosarini lavozimga tuman (shahar) maʼnaviyat-maʼrifat markazi tavsiyasiga asosan tayinlaydi; xalq taʼlimi tizimi boshqaruv kadrlari malakasini oshirishga nazarda tutilgan mablagʻlar doirasida umumtaʼlim muassasalari rahbarlarining bosqichma-bosqich oʻtishlarini taʼminlaydi; pedagogik kadrlarni tanlash, tayyorlash, qayta tayyorlash va ularning malakasini oshirish tartibini belgilaydi; umumtaʼlim muassasalari direktorlarini, ularda menedjerlik koʻnikmalari mavjudligi talablariga muvofiq, sertifikatlashtirishni, shu jumladan, direktorlar oʻrinbosarlarining javobgarligini oshirishni taʼminlaydi; Xalq taʼlimi vazirligining A. Avloniy nomidagi xalq taʼlimi muammolarini oʻrganish va istiqbollarini belgilash ilmiy-tadqiqot instituti, Qoraqalpogʻiston Respublikasi, viloyatlar va Toshkent shahar xalq taʼlimi xodimlarini qayta tayyorlash va ularning malakasini oshirish hududiy markazlari, pedagog kadrlar tayyorlaydigan oliy taʼlim muassasalari hamda nodavlat taʼlim tashkilotlari tomonidan xalq taʼlimi xodimlarining malakasini oshirish bilan bogʻliq xarajatlarni moliyalashtirish uchun zarur mablagʻlar respublika budjetidan birinchi darajali budjet mablagʻlarini taqsimlash; 9) “Mehribonlik” uylari faoliyatini takomillashtirish, ota-onalar qarovisiz qolgan bolalarning ijtimoiy-psixologik reabilitatsiyasini va huquqiy himoya qilinishini taʼminlash, ularning ijtimoiy-mehnat koʻnikmalarini hosil qilishiga va jamiyatga uygʻunlashuviga koʻmaklashish sohasida: yetim va ota-ona qaramogʻidan mahrum boʻlgan bolalarni tarbiyalash, kamol toptirish va ularni qoʻllab-quvvatlashni tashkil etishni, ularning qonuniy huquqlari va manfaatlari ijtimoiy-huquqiy himoya qilinishini taʼminlaydi; yetim va ota-ona qaramogʻidan mahrum boʻlgan bolalarning psixologik jihatdan toʻliq tiklanishi, ularning jamiyatga ijtimoiy moslashishi, sifatli taʼlim va tarbiya olishi, shuningdek, ularning ijodiy va intellektual qobiliyatlarini rivojlantirishga koʻmaklashuvchi va uy sharoitlariga maksimal darajada yaqinlashtirilgan shart-sharoitlarni taʼminlaydi; yetim va ota-ona qaramogʻidan mahrum boʻlgan bolalarning mulkiy va nomulkiy huquqlarini himoya qilishni, qarindoshlarini aniqlashni va ular bilan mustahkam aloqa oʻrnatilishini taʼminlaydi; yetim va ota-ona qaramogʻidan mahrum boʻlgan bolalar orasida oʻz huquq va manfaatlarini himoya qilish boʻyicha ijtimoiy bilim, koʻnikmalarni shakllantirish yuzasidan taʼlim va tarbiyaviy ishlarni tashkil etishni amalga oshiradi; ijtimoiy rivojlanishi korreksiya va (yoki) reabilitatsiyaga, rivojlanishining tibbiy-ijtimoiy va psixologik-pedagogik muammolariga tashxis qoʻyishga va ularni rivojlantirish va reabilitatsiya qilish boʻyicha individual dasturlar tuzilishiga muhtoj yetim va ota-ona qaramogʻidan mahrum boʻlgan bolalar guruhlarini aniqlaydi. 10) rivojlanishida turli nuqsonlari boʻlgan hamda davolanishga va sogʻlomlashtirishga muhtoj boʻlgan bolalarning ijtimoiy kafolatlarini taʼminlovchi chora-tadbirlar samaradorligini oshirish, ularning taʼlim-tarbiya (shu jumladan inklyuziv) olishlari uchun moslashuv muhitini yaratish, imkoniyatlari cheklangan bolalar uchun ixtisoslashtirilgan maktablar (maktab-internatlar) faoliyatini takomillashtirish sohasida: jismoniy yoki psixik rivojlanishida turli nuqsonlari boʻlgan bolalarning bilish qobiliyatlarini eʼtiborga olgan holda umumiy oʻrta taʼlim va tarbiya olishlari uchun yordam koʻrsatish maqsadida oʻquv-tarbiya, korreksiyalash va davolash-sogʻlomlashtirish muassasalari faoliyatini tashkil etishni, buning uchun zarur sharoitlarni yaratishni, ularning ijtimoiy moslashuvi va jamiyatga integratsiyalashuviga koʻmaklashishni, shuningdek, ijtimoiy yordamga muhtoj oilalarga farzandlarini tarbiyalash va ularga taʼlim berishda yordam koʻrsatishni amalga oshiradi; oʻz joniga qasd qilishga moyil qizlar, shuningdek, ruhiyatida oʻzgarish kuzatilgan oʻquvchi qizlar roʻyxatini shakllantirish, ularga tibbiy va psixologik koʻmak koʻrsatish boʻyicha manzilli ishlarni tashkil etadi; Mahalla va oilani koʻllab-quvvatlash vazirligi huzuridagi Ayollarni reabilitatsiya qilish va moslashtirish boʻyicha respublika, hududiy va tumanlararo namunali markazlariga joylashtirilgan ayollarning voyaga yetmagan farzandlarini eng yaqin hududdagi umumiy oʻrta taʼlim muassasalariga vaqtincha joylashtirish choralarini koʻradi; davlat taʼlim standartlariga muvofiq maktab, maktab-internat yoki uyda taʼlim olayotgan, jismoniy va psixik rivojlanishida turli nuqsonlari boʻlgan bolalarning qonuniy huquqlari, erkinliklari va manfaatlari taʼminlanishini amalga oshiradi; hududlardagi psixologik-tibbiy-pedagogik komissiyalar faoliyatini, maktab, maktab-internat yoki uyda taʼlim olayotgan bolalarga xalq taʼlimi muassasalarida sogʻligʻini tiklash va kasbga oʻrgatish boʻyicha amaliy yordam koʻrsatilishini muvofiqlashtiradi; jismoniy yoki psixik rivojlanishida turli nuqsonlari boʻlgan oʻquvchilarni optimal rivojlantirish maqsadida shaxsga moʻljallangan, ijtimoiy yoʻnaltirilgan taʼlim jarayonida tabaqalashtirilgan va individual taʼlim berishni tashkil etishni taʼminlaydi. 11) oʻquvchilarni umuminsoniy qadriyatlar, yuksak maʼnaviyat, insonparvarlik ruhida tarbiyalash, ularning qalbi va ongiga mustaqillik gʻoyalarini yanada chuqur singdirish, milliy mentalitet uchun gʻoyalarga qarshi immunitetni mustahkamlash sohasida: mahalliy davlat hokimiyati organlari va nodavlat notijorat tashkilotlari bilan birgalikda oʻquvchi yoshlarga psixologik yordam koʻrsatish boʻyicha taʼlim muassasalari faoliyatini harakatlarning muvofiqlashtirilishini taʼminlash; oʻquvchi yoshlarda huquqiy, estetik, ekologik tarbiyani rivojlantirish boʻyicha turli tadbirlar tashkil etadigan tashkil qilishni taʼminlash; iqtidorli oʻquvchi yoshlarni aniqlash va oʻqitish boʻyicha psixologik-pedagogik va tashkiliy shart-sharoitlar yaratish; fuqarolik jamiyatni qurish va demokratik islohotlarni chuqurlashtirish jarayonida yosh pedagog va oʻquvchilarning ijtimoiy faolligini oshirishni, yoshlarni jismoniy sogʻlom, mustaqil fikrlaydigan, Vatanga sadoqatli va qatʼiy hayot pozitsiyasiga ega inson etib tarbiyalashni taʼminlash; yoshlarning maʼnaviy dunyosini boyitish, milliy va jahon adabiyotining eng sara namunalarini targʻib qilish maqsadida kitobxonlik madaniyatini shakllantiradi, koʻchma kutubxonalar faoliyatini tashkillashtiradi, bolalar va maktab kutubxonalarini badiiy adabiyotlar bilan taʼminlash tizimini takomillashtiradi, oʻquvchilarni yot gʻoyalar va zararli odatlarning salbiy taʼsiridan himoya qilish boʻyicha faoliyatni tashkil qilishni taʼminlash; oʻquvchilarning xohish-istaklari va takliflaridan kelib chiqqan holda ularning boʻsh vaqtlarini mazmunli tashkil qilish, bolalar va oʻsmirlarni “Barkamol avlod” bolalar maktablaridagi turli toʻgaraklarga, shuningdek, bolalar musiqa va sanʼat maktablari, bolalar va oʻsmirlar sport maktablariga qamrab olishga yoʻnaltirilgan tizimli faoliyat boʻyicha kompleks chora-tadbirlarni ishlab chiqish; oʻquvchilar davomatini nazorat qilishni taʼminlaydi, ushbu yoʻnalishda fuqarolarning oʻzini oʻzi boshqarish organlari, boshqa jamoat tashkilotlari va huquqni muhofaza qilish organlarining hamkorlikdagi faoliyatini muvofiqlashtirish; oʻquvchilarning ilmiy va badiiy adabiyotlarni oʻqishga boʻlgan qiziqishini oshirish orqali ularda turli mafkuraviy tahdidlarga, xususan, diniy ekstremizm, terrorizm va boshqa yot gʻoyalarga qarshi mustahkam immunitet shakllantirilishini taʼminlash. 12) umumiy oʻrta va maktabdan tashqari taʼlim muassasalari tomonidan davlat taʼlim standartlari va talablari bajarilishining tizimli monitoringini olib borish sohasida: oʻquvchilarning bilimi va taʼlim sifatiga taʼsir qiladigan omillarni aniqlash boʻyicha tizimli monitoringni amalga oshirish; oʻquvchilarga taʼlim berish sifatini oshirishga yoʻnaltirilgan, davlat standartlari talablari, davlat taʼlim talablari bajarilishini oʻrganish boʻyicha intellektual koʻrik-tanlovlar va musobaqalar tashkil qilinishini taʼminlash; taʼlim sifati monitoringi olib borilishini nazorat qilish va amalga oshirish boʻyicha normativ hujjatlar va metodik tavsiyalarni ishlab chiqadi; taʼlim sifatining umumiy holati asosida xalq taʼlimi muassasalari reytingini aniqlash; 13) umumtaʼlim maktablarining 10-11-sinf oʻquvchilariga kasb-hunarga yoʻnaltirish hamda umumiy oʻrta taʼlimning davlat taʼlim standartlariga va maktabdan tashqari taʼlimga qoʻyiladigan davlat taʼlim talablariga muvofiq xalq taʼlimi muassasalari faoliyatini muvofiqlashtirish hamda oʻquvchilarga kasb-hunarga yoʻnaltirishda metodik rahbarlik qilish sohasida: oʻquvchilarning ongli ravishda kasb tanlashlari uchun ularni kasbga yoʻnaltirish, tanlangan kasb boʻyicha mehnat koʻnikmalarini oʻrgatishni amalga oshirish; oʻquvchilarda mehnat koʻnikmalari va mustaqil ijodiy fikrlashni shakllantirishni, ularni kasbga yoʻnaltirish, taʼlim olish va kasb egallashning kelgusi yoʻllarini ongli ravishda tanlashini taʼminlash; pedagog xodimlarni uzluksiz ravishda oʻzini oʻzi kasbiy-pedagogik rivojlantirishga (butun hayoti davomida taʼlim olishga) yoʻnaltirish; shaxsga yoʻnaltirilgan, tizimli faoliyat yuritish va kompetentli yondashuv talablari asosida respublika taʼlimini modernizatsiyalashning asosiy yoʻnalishlarini hisobga olgan holda pedagog xodimlarni qayta tayyorlash va malakasini oshirish shakllarini, kasbiy taʼlim dasturlari mazmunini takomillashtirish; ijobiy tajribani, kasb qiyinchiliklarini hamda pedagog va metodistlarning ehtiyojlarini oʻrganish va tahlil qilish, pedagoglarning kasbni bilishi shakllanganligiga, taʼlim oluvchilarning predmetli va asosiy kompetensiyalariga tashxis qoʻyish va monitoring olib borish asosida metodistlar va pedagoglarga, barcha darajalardagi eksperimental va innovatsion maydonchalarga manzilli ilmiy-metodik yordam koʻrsatish; taʼlim makonini axborotlashtirish, texnologiyalarni joriy etish va optimallashtirish orqali pedagog xodimlar uchun rivojlanib boruvchi oʻquv-metodik muhit yaratilishini taʼminlash; oʻqituvchilarning ishdan ajralmagan holda uzluksiz malaka oshirishlarini taʼminlash; taʼlim sohasining asosiy va fanlar boʻyicha maqsadlarini hisobga olib, natijaga erishishni koʻzlagan holda aniq oʻquv jarayoni maqsadlari loyihalashtirilishini taʼminlash; taʼlim standartlari talablariga muvofiq va dastur materiallari oʻzlashtirilishini tashkil etish boʻyicha vazifalar kompleksini hal etishga yoʻnaltirilgan oʻquv jarayonini muvofiqlashtirish; oʻquv jarayonini loyihalashtirish va uni amaliyotga tatbiq etish uchun axborot muhiti salohiyatini joriy qilish; psixologik qulaylik va qoʻllab-quvvatlash muhiti yaratilishini, shaxsiy natijalarga erishilganidan soʻng olinadigan ijobiy his-tuygʻularni kompetensiyalar koʻrinishida ragʻbatlantirishni taʼminlash; 14) taʼlim muassasalarida bino va inshootlardan samarali foydalanish ishlarini muvofiqlashtirish va monitoringini olib borish sohasida: xalq taʼlimi muassasalari bino va inshootlardan tegishli tarzda, shu jumladan, kuz-qish davrida, foydalanish boʻyicha ishlar muvofiqlashtirilishi va monitoring olib borilishini taʼminlash; elektr energiyasi, tabiiy gaz, koʻmir va koʻmir briketlari, suvdan foydalanishning belgilangan tartibiga rioya qilish boʻyicha tizimli tahlil qilishni, shuningdek, energiyani tejovchi vositalar va texnologiyalarni joriy etish yoʻli bilan ulardan oqilona foydalanish boʻyicha takliflar kiritish orqali hisoblash asboblari va ularning texnik sozligi monitoringini taʼminlash; xarajatlar smetasini tuzish va ijrosi, maoshlarning hisoblanishi va toʻlanishi, tovarlar, ishlar va xizmatlarni xarid qilish, idoraviy mansub muassasalarning budjet va budjetdan tashqari mablagʻlar hisobi yuritilishi, shuningdek, oʻz faoliyati profili boʻyicha tovarlar (ishlar, xizmatlar) ayirboshlashdan kelib tushadigan daromadlar monitoringi muvofiqlashtirish; noqonuniy sarf-xarajatlar va budjet mablagʻlarining talon-taroj qilinishi holatlari profilaktikasi, oldini olish va aniqlash boʻyicha faoliyatni muvofiqlashtirish; issiq va sovuq suv, tabiiy gaz, issiqlik va elektr energiyasini isteʼmol qilishning, koʻmir va koʻmir briketlaridan oqilona foydalanishning, bino va inshootlarning saqlanishiga doir belgilangan qoidalarga rioya qilmagan rahbarlar va xodimlarni mukofotlarning bir qismidan yoki toʻliq mahrum qilish toʻgʻrisida takliflar kiritish; investitsiya dasturlarini amalga oshirish doirasida xalq taʼlimi muassasalari bino va inshootlarini rekonstruksiya qilish hamda qurish boʻyicha hududiy boʻlinmalar tomonidan taqdim etilgan manzilli roʻyxatlarni oʻrganish va tahlil qilish, shu jumladan, mukammal va joriy taʼmirlashni taʼminlash; xalq taʼlimi muassasalari bino va inshootlarini qurish, rekonstruksiya qilish, joriy va mukammal taʼmirlash boʻyicha ishlarni muvofiqlashtiradi va monitoringini olib borish; xalq taʼlimi muassasalarining issiqlik taʼminoti tizimi, bugʻ qozonlarini almashtirish va ulardan foydalanish ishlarining hisobi yuritilishini va monitoringi olib borilishini taʼminlash; koʻmir va koʻmir briketlari bilan taʼminlashning manzilli roʻyxatini shakllantirish hamda ularni xalq taʼlimi obyektlariga yetkazib berish monitoringining manzilli roʻyxatlarini shakllantirish boʻyicha faoliyatni muvofiqlashtirish; xalq taʼlimi muassasalarini jihozlash (qayta jihozlash) dasturlarini ishlab chiqish uchun ularning moddiy-texnik bazasini oʻrganish va tahlil qilishni amalga oshirish; “Xalq taʼlimi sohasida loyiha hujjatlariga texnik topshiriqlarni ishlab chiqish va qurilish obyektlari sifatini monitoring qilish boʻyicha injiniring kompaniyasi” DUK faoliyatini muvofiqlashtirish; Vazirlik qonun hujjatlariga muvofiq boshqa funksiyalarni ham bajarishi mumkin. 12. Quyidagilar Vazirlik markaziy apparatining asosiy vazifalari hisoblanadi: hududiy boʻlinmalar va idoraviy mansub tashkilotlar bilan birgalikda Vazirlikka yuklangan vazifalar va funksiyalarning samarali bajarilishini taʼminlash; umumiy oʻrta taʼlim davlat taʼlim standartlari va maktabdan tashqari taʼlim talablarini tasdiqlash; xalq taʼlimi tizimini strategik rivojlanishini aniqlash; zamonaviy pedagogik texnologiyalarni taʼlimda tatbiq etish; oʻquv-metodik komplekslarni ishlab chiqish va nashr etish boʻyicha faoliyatni muvofiqlashtirish; oʻquvchilarni maʼnaviy-axloqiy tarbiyalashni, ijtimoiy qoʻllab-quvvatlash va reabilitatsiya qilishni tashkil etish; umumiy oʻrta va maktabdan tashqari taʼlim muassasalariga axborot-kommunikatsiya texnologiyalarini joriy etishni muvofiqlashtirish; istiqbolli maktab modellari va davlat-xususiy sherikchiligini tashkil etish; Vazirlik tizimida ichki audit va moliyaviy nazoratni tashkil etish va amalga oshirish; hududiy boʻlinmalarda va idoraviy mansub tashkilotlarda kadrlar bilan taʼminlashni muvofiqlashtirish; oʻsmirlar bilan ishlashda koʻmaklashish; idoraviy mansub tashkilotlarni rivojlantirishga koʻmaklashish, ularni rivojlantirish konsepsiyalari va istiqbollarini belgilash. pedagogik kadrlarning qonuniy huquq va manfaatlarini taʼminlash; pedagogik kadrlarni tanlash, tayyorlash, qayta tayyorlash va malakasini oshirishni tashkil qilish; loyiha hujjatlarini ishlab chiqilishini muvofiqlashtirish va xalq taʼlimi tizimida qurilish obyektlari sifati monitoringini yuritish; umumtaʼlim muassasalari qurilish, rekonstruksiya, taʼmirlash va jihozlash boʻyicha ishlarni muvofiqlashtirish va moliyalashtirish. 13. Vazirlikning markaziy apparati unga yuklangan asosiy vazifalarga muvofiq quyidagi funksiyalarni amalga oshiradi: Vazirlik va uning rahbariyati faoliyatini tashkiliy va axborot-tahlil jihatidan taʼminlaydi; xalq taʼlimi tizimini rivojlantirishning ustuvor va dolzarb yoʻnalishlar boʻyicha ishlarni tashkil qiladi; hududiy boʻlinmalar va idoraviy mansub tashkilotlar tomonidan Oʻzbekiston Respublikasi qonunlari, Oʻzbekiston Respublikasi Prezidentining Farmonlari, qarorlari va farmoyishlari, Hukumat qarorlari bajarilishi ustidan muntazam nazoratni taʼminlaydi; vazir va uning oʻrinbosarlarining buyruqlari va farmoyishlari amalga oshirilishini oʻz vakolatlari doirasida tashkil etadi; Vazirlik tomonidan Oʻzbekiston Respublikasi Vazirlar Mahkamasi va Oʻzbekiston Respublikasi Prezidenti Administratsiyasiga kiritiladigan hujjatlarning sifatli va oʻz vaqtida ishlab chiqilishini va ularning iqtisodiy, moliyaviy va huquqiy ekspertizadan oʻtkazilishini tashkil etadi; hududiy boʻlinmalar va idoraviy mansub tashkilotlar faoliyati monitoringi olib borilishini tashkil etadi; umumiy oʻrta va maktabdan tashqari taʼlimni rivojlantirish maqsadida ilmiy-tadqiqot ishlari olib borilishiga koʻmaklashadi; Vazirlikning faoliyati, shu jumladan, qonun ijodkorligi sohasidagi faoliyatini huquqiy taʼminlanishini tashkil etadi; boshqaruv qarorlarini qabul qilish maqsadida umumiy oʻrta va maktabdan tashqari taʼlim tendensiyalari toʻgʻrisida axborotni toʻplaydi, umumlashtiradi va tahlil qiladi; umumiy oʻrta va maktabdan tashqari taʼlimi masalalari, shuningdek, uni rivojlantirish boʻyicha tadbirkorlik subyektlariga axborot, metodik, tashkiliy va maslahat yordami beradi; Vazirlik vakolatiga tegishli operativ, tashkiliy, kadrlar, moliya, ishlab chiqarish-xoʻjalik masalalari va boshqa masalalar yechimi bilan shugʻullanadi; Vazirlikning hududiy boʻlinmalari va idoraviy mansub tashkilotlari faoliyatini nazorat qiladi va tahlil etadi; Vazirlikning hududiy boʻlinmalari va idoraviy mansub tashkilotlari bilan birgalikda oʻziga yuklangan vazifalar samarali bajarilishini taʼminlaydi; umumtaʼlim, shu jumladan, davlat-xususiy sheriklik asosida tashkil etilgan muassasalar faoliyatini tashkil qiladi; umumiy oʻrta va maktabdan tashqari taʼlim sohasida nodavlat taʼlim xizmatlarini kengaytirish va takomillashtirishni yuridik shaxslar bilan oʻzaro hamkorlikda amalga oshiradi; umumiy oʻrta va maktabdan tashqari taʼlim sifati monitoringini olib boradi; umumiy oʻrta va maktabdan tashqari taʼlim muassasalarida taʼlim berishning muqobil shakllarini rivojlantiradi; imkoniyatlari cheklangan bolalar uchun ixtisoslashtirilgan taʼlim muassasalari faoliyatini muvofiqlashtiradi; umumiy oʻrta taʼlim muassasalarida sogʻlom ovqatlanish tashkil etilishini muvofiqlashtiradi; respublika budjetidan moliyalashtiriladigan idoraviy mansub tashkilotlarda moliya, buxgalteriya hisobi va hisobotini tashkil etadi; Vazirlik tizimidagi tashkilotlarda joriy moliyaviy sarf-xarajatlarni rejalashtirishni amalga oshiradi; umumiy oʻrta va maktabdan tashqari taʼlim muassasalarining binolari va inshootlaridan joriy foydalanish boʻyicha ishlar monitoringini olib boradi va muvofiqlashtiradi; jismoniy va yuridik shaxslarning murojaatlari bilan ishlashni tashkil etadi; xorijiy investitsiyalar jalb etilishini va xalqaro hamkorlikni tashkil etadi; umumtaʼlim muassasalarini xavfsizlik taʼminlashning zamonaviy texnik vositalari bilan jihozlash boʻyicha choralar koʻradi; xalq taʼlimi tizimini takomillashtirish boʻyicha eng muhim voqealar, yangiliklar va amalga oshirilayotgan amaliy choralar haqida ommaviy axborot vositalarida oʻz vaqtida yoritadi; muayyan texnologiyalar va metodlarni keyinchalik qoʻllash uchun va umuman olganda xalq taʼlimi tizimini takomillashtirish maqsadida rivojlangan mamlakatlar tajribasi doimiy monitoringini tashkil qiladi. 14. Quyidagilar Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalari va Toshkent shahar xalq taʼlimi bosh boshqarmasining asosiy vazifalari hisoblanadi: Vazirlikka yuklangan vazifalar va funksiyalar samarali bajarilishini taʼminlashda ishtirok etish; Qoraqalpogʻiston Respublikasi Joʻqorgʻi Kengesi Raisi, viloyatlar va Toshkent shahri, tumanlar (shaharlar) hokimlari, prokuratura, ichki ishlar va davlat soliq xizmati hududiy organlari rahbarlari boshchilik qiladigan kompleks ijtimoiy-iqtisodiy rivojlantirish boʻyicha sektorlar (keyingi oʻrinlarda kompleks ijtimoiy-iqtisodiy rivojlantirish boʻyicha sektorlar deb ataladi) bilan hamkorlik qilish; umumiy oʻrta va maktabdan tashqari taʼlim sohasida qonun hujjatlariga, normativ hujjatlarga rioya etilishi ustidan monitoring olib borish va nazorat qilish; umumiy oʻrta va maktabdan tashqari taʼlim muassasalarida oʻquv-metodik faoliyatni muvofiqlashtirish va axborot-kommunikatsiya texnologiyalarini joriy etish; imkoniyati cheklangan bolalar uchun ixtisoslashtirilgan taʼlim muassasalarida oʻquvchilarni reabilitatsiya qilish va maʼnaviy-axloqiy jihatdan tarbiyalash boʻyicha faoliyatni muvofiqlashtiradi; nodavlat taʼlim xizmatlari koʻrsatish faoliyatini amalga oshiradigan yuridik shaxslarni qoʻllab-quvvatlash hamda umumiy oʻrta va maktabdan tashqari taʼlim muassasalarida taʼlim berishning muqobil shakllarini rivojlantirish; xalq taʼlimi muassasalarida hamda uning hududiy boʻlinmalarida ichki audit va moliyaviy nazoratni tashkil etish hamda amalga oshirish; hududlarda davlat-xususiy sherikchiligini kengaytirish boʻyicha amaliy choralar qabul qilish; umumtaʼlim muassasalarida zamonaviy xavfsizlikni taʼminlash vositalari va innovatsion texnologiyalarni joriy qilish boʻyicha tadbirlarni tashkil etadi; umumtaʼlim muassasalarini qoʻllab-quvvatlash va ular infratuzilmasini rivojlantirish masalalari borasida hokimiyatlar reytingini tuzishda koʻmaklashish; oʻqituvchilarning kasbiy faoliyatiga bogʻliq boʻlmagan turli xil ishlarga jalb qilinishini qatʼiyan yoʻl qoʻyilmasligini taʼminlash. 15. Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalari va Toshkent shahar xalq taʼlimi bosh boshqarmasi ularga yuklangan asosiy vazifalarga muvofiq quyidagi funksiyalarni amalga oshiradi: Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalari va Toshkent shahar xalq taʼlimi bosh boshqarmasi va ularning rahbariyati faoliyatini tashkiliy va axborot-tahliliy jihatdan taʼminlaydi; tuman (shahar) xalq taʼlimi boʻlimlari tomonidan Oʻzbekiston Respublikasi qonunlari, Oʻzbekiston Respublikasi Prezidentining farmonlari, qarorlari va farmoyishlari, Hukumat qarorlari va farmoyishlari, Vazirlikning buyruqlari bajarilishi ustidan muntazam nazorat qilinishini taʼminlaydi; tuman (shahar) xalq taʼlimi boʻlimlari tomonidan kiritiladigan hujjatlarning sifatli va oʻz vaqtida qayta ishlanishini, ularning iqtisodiy, moliyaviy va huquqiy ekspertizadan oʻtkazilishini tashkil etadi; tuman (shahar) xalq taʼlimi boʻlimlari faoliyatiga rahbarlik qiladi, muvofiqlashtiradi va nazorat qiladi; tuman (shahar) xalq taʼlimi boʻlimlarining metodik ishlarini muvofiqlashtiradi; davlat umumiy oʻrta va maktabdan tashqari taʼlim muassasalari faoliyatini muvofiqlashtiradi; umumiy oʻrta va maktabdan tashqari taʼlim sohasida nodavlat taʼlim xizmatlari koʻrsatish faoliyatini amalga oshiradigan yuridik shaxslar bilan oʻzaro hamkorlik qiladi; nodavlat taʼlim xizmatlari koʻrsatish faoliyatini amalga oshiradigan yuridik shaxslarni qoʻllab-quvvatlashni amalga oshiradi hamda umumiy oʻrta va maktabdan tashqari taʼlim muassasalarida taʼlim berishning muqobil shakllarini rivojlantiradi; viloyat darajasidagi budjetdan moliyalashtiriladigan idoraviy mansub tashkilotlar xarajatlarini moliyalashtirishni, buxgalteriya hisobi va hisobotini tashkil etadi; umumiy oʻrta taʼlim muassasalarida sogʻlom ovqatlanishni taʼminlash boʻyicha tuman (shahar) xalq taʼlimi boʻlimlari faoliyatini muvofiqlashtiradi; umumiy oʻrta taʼlim muassasalarida davlat taʼlim standartlarini, maktabdan tashqari taʼlim muassasalarida davlat taʼlim talablarini bajarish monitoringi boʻyicha tuman (shahar) xalq taʼlimi boʻlimlari faoliyatini muvofiqlashtirishni amalga oshiradi; umumiy oʻrta va maktabdan tashqari taʼlim muassasalarini moddiy-texnik taʼminlashni tashkil etadi; umumiy oʻrta va maktabdan tashqari taʼlim muassasalarini moddiy-texnik taʼminlashni tashkil etadi; umumiy oʻrta va maktabdan tashqari taʼlim muassasalarini moddiy-texnik taʼminlashni tashkil etadi; jismoniy va yuridik shaxslarning murojaatlari bilan ishlashni tashkil etadi; vakolatiga tegishli tezkor, tashkiliy, kadrlar, moliya, ishlab chiqarish-xoʻjalik masalalari va boshqa masalalar boʻyicha qarorlar qabul qiladi. umumtaʼlim muassasalari obyektlarida qurilish ishlari sifati monitoringini amalga oshiradi. 16. Quyidagilar tuman (shahar) xalq taʼlimi boʻlimlarining asosiy vazifalari hisoblanadi: Vazirlikka yuklangan vazifalar va funksiyalar samarali bajarilishini taʼminlashda ishtirok etish; umumiy oʻrta va maktabdan tashqari davlat taʼlim muassasalari faoliyatini tashkil etish sohasida kompleks ijtimoiy-iqtisodiy rivojlantirish boʻyicha sektorlar bilan oʻzaro hamkorlik qilish; umumiy oʻrta va maktabdan tashqari taʼlim sohasidagi qonun hujjatlariga va normativ hujjatlarga rioya qilinishi monitoringini olib borish va nazorat qilish; umumiy oʻrta va maktabdan tashqari taʼlim muassasalarida oʻquv-metodik faoliyatni muvofiqlashtirish va axborot-kommunikatsiya texnologiyalarini joriy etish; imkoniyatlari cheklangan bolalar uchun ixtisoslashtirilgan taʼlim muassasalarida oʻquvchilarni reabilitatsiya qilish va maʼnaviy-axloqiy jihatdan tarbiyalash boʻyicha faoliyatini muvofiqlashtirish; umumiy oʻrta va maktabdan tashqari taʼlim sohasida nodavlat taʼlim xizmatlarini koʻrsatuvchi yuridik shaxslarni qoʻllab-quvvatlash hamda umumiy oʻrta va maktabdan tashqari taʼlim muassasalarida taʼlim berishning muqobil shakllarini rivojlantirish; tuman (shahar) darajasidagi budjetdan moliyalashtiriladigan davlat umumiy oʻrta va maktabdan tashqari taʼlim muassasalari xarajatlarini moliyalashtirishni, ularda buxgalteriya hisobi va hisoboti yuritilishini tashkil etish; oʻqituvchilarning kasbiy faoliyatiga bogʻliq boʻlmagan turli xil ishlarga jalb qilinishini yoʻl qoʻyilmasligini taʼminlash. 17. Tuman (shahar) xalq taʼlimi boʻlimlari ularga yuklangan asosiy vazifalarga muvofiq quyidagi funksiyalarni amalga oshiradi: tuman (shahar) xalq taʼlimi boʻlimlari va ularning rahbariyatini tashkiliy va axborot-tahlil jihatidan taʼminlaydi; idoraviy mansub tashkilotlar tomonidan Oʻzbekiston Respublikasi qonunlari, Oʻzbekiston Respublikasi Prezidentining farmonlari, qarorlari va farmoyishlari, Hukumat qarorlari va farmoyishlari, Vazirlikning buyruqlari bajarilishini muntazam nazorat qiladi; tuman (shahar) xalq taʼlimi boʻlimlari tomonidan tumanlar (shaharlar) hokimliklariga kiritiladigan hujjatlarning sifatli va oʻz vaqtida qayta ishlanishini, ularning iqtisodiy, moliyaviy va huquqiy ekspertizadan oʻtkazilishini tashkil etadi; umumiy oʻrta va maktabdan tashqari taʼlim muassasalari faoliyatiga rahbarlik qiladi, muvofiqlashtiradi va nazorat qiladi; tuman (shahar) xalq taʼlimi boʻlimlari faoliyatini huquqiy taʼminlashni tashkil etadi; umumiy oʻrta va maktabdan tashqari taʼlim sohasida nodavlat taʼlim xizmatlari koʻrsatish faoliyatini amalga oshiradigan yuridik shaxslar bilan oʻzaro hamkorlik qiladi; nodavlat taʼlim xizmatlari koʻrsatish faoliyatini amalga oshiradigan yuridik shaxslarni qoʻllab-quvvatlashni amalga oshiradi hamda umumiy oʻrta va maktabdan tashqari taʼlim muassasalarida taʼlim berishning muqobil shakllarini rivojlantiradi; tuman (shahar) darajasidagi budjetdan moliyalashtiriladigan umumiy oʻrta va maktabdan tashqari taʼlim muassasalari xarajatlarining buxgalteriya hisobi va hisoboti yuritilishini tashkil etadi; umumiy oʻrta taʼlim muassasalarida sogʻlom ovqatlanishni tashkil etadi; maktabdan tashqari taʼlim muassasalarida davlat taʼlim standartlari va davlat taʼlim talablarini bajarish monitoringini amalga oshiradi; umumiy oʻrta va maktabdan tashqari taʼlim muassasalarini moddiy-texnik taʼminlashni tashkil etadi; umumiy oʻrta va maktabdan tashqari taʼlim muassasalarining binolari va inshootlaridan foydalanish ishlari monitoringini olib boradi va muvofiqlashtiradi; jismoniy va yuridik shaxslarning murojaatlari bilan ishlashni tashkil etadi; tuman (shahar) xalq taʼlimi boʻlimlari vakolatiga tegishli boʻlgan operativ, tashkiliy, kadrlar, moliya, ishlab chiqarish-xoʻjalik masalalari va boshqa masalalar boʻyicha qaror qabul qiladi. 18. Vazirlik oʻziga yuklangan vazifalar va funksiyalarni amalga oshirish uchun quyidagi huquqlarga ega: normativ-huquqiy hujjatlar loyihalarini, shuningdek, Vazirlikka yuklangan vazifalar va funksiyalarni bajarish bilan bogʻliq boʻlgan boshqa hujjatlarni belgilangan tartibda Oʻzbekiston Respublikasi Vazirlar Mahkamasiga yoki Oʻzbekiston Respublikasi Prezidenti Administratsiyasiga kiritish; Vazirlik vakolatiga kiradigan masalalarni hal etish uchun davlat va xoʻjalik boshqaruvi organlaridan, mahalliy davlat hokimiyati organlaridan zarur axborotni belgilangan tartibda soʻrash va olish; umumiy oʻrta taʼlimni moliyalashtirish uchun Oʻzbekiston Respublikasi Davlat budjeti doirasida koʻzda tutilgan mablagʻlarni hisobga olgan holda umumiy oʻrta taʼlim davlat taʼlim standartlari va maktabdan tashqari taʼlimga qoʻyiladigan davlat taʼlim talablarini tasdiqlash; mahalliy davlat hokimiyati organlari bilan kelishuvsiz Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalari va Toshkent shahar xalq taʼlimi Bosh boshqarmasi rahbarlarini, tuman (shahar) xalq taʼlimi boʻlimlari boshliqlarini, shuningdek, Vazirlikning boshqa idoraviy tashkilotlari va muassasalari rahbarlarini lavozimga tayinlash va lavozimdan ozod etish; muvaffaqiyatli faoliyat yuritayotgan umumtaʼlim muassasalari bazasida tarmoqli maktablar tashkil etish, shu jumladan, ushbu tarmoqqa yuklama koeffitsiyenti past boʻlgan boshqa maktablarni qoʻshish toʻgʻrisida qaror qabul qilish; umumtaʼlim muassasasi rahbari lavozimiga saylash va egallab turgan lavozimidan ozod etish boʻyicha tegishli xalq deputatlari tuman (shahar) Kengashlariga takliflar kiritish; Oʻzbekiston Respublikasi Vazirlar Mahkamasi bilan kelishilgan holda umumtaʼlim muassasasi kuzatuv kengashi toʻgʻrisida namunaviy tarkibni va nizomni tasdiqlash; Umumtaʼlim muassasalarida ichki nazorat, korrupsion huquqbuzarliklar va boshqa qonunga zid harakatlar, shuningdek, Vazirlik tizimi xodimlari tomonidan kasbiy axloq qoidalari buzilishining oldini olish va profilaktikasini amalga oshirish; davlat organlari va boshqa tashkilotlar tomonidan umumtaʼlim muassasalari faoliyatiga asossiz aralashuvi, pedagog kadrlar shaʼni va qadr-qimmatini tahqirlash, mehnatga majburlash, oʻquv-tarbiyaviy jarayonga toʻsqinlik qilishning har qanday shakllari, oʻqituvchi va oʻquvchilarning huquqlari buzilishiga yoʻl qoʻymaslik boʻyicha qonunchilikda belgilangan choralar koʻrish; boshqaruv xodimlarining belgilangan umumiy soni doirasida Vazirlik markaziy apparatining tasdiqlagan tuzilmasiga oʻzgartirishlar kiritish; Qoraqalpogʻiston Respublikasi Xalq taʼlimi vazirligi, xalq taʼlimi viloyatlar boshqarmalari, Toshkent shahar xalq taʼlimi Bosh boshqarmasi, tuman (shahar) xalq taʼlimi boʻlimlari tuzilmalari va nizomlari, boshqa idoraviy mansub tashkilotlar, shuningdek, ularning boshqaruv xodimlarining cheklangan sonini tasdiqlash; Xalq taʼlimi sohasida islohotlarga koʻmaklashish jamgʻarmasi mablagʻlari hisobiga Vazirlikning, uning hududiy boʻlinmalari va idoraviy mansub tashkilotlari boshqaruv xodimlarining qoʻshimcha shtat birliklarini joriy qilish; pedagog kadrlarni tanlash, tayyorlash, qayta tayyorlash va ularning malakasini oshirish tartibini belgilash; umumtaʼlim muassasalarining oʻquv va oʻquv-metodik komplekslarini nashr qilish va yetkazish tartibini belgilash; Vazirlikka yuklangan vazifalar va funksiyalarni bajarish doirasida davlat organlari va tashkilotlari, loyiha institutlari, ilmiy va oliy taʼlim muassasalari, yetakchi xalqaro va xorijiy tashkilotlar mutaxassislarini, shuningdek, ularning xalq taʼlimi sohasidagi ekspertlarini Xalq taʼlimi sohasida islohotlarga koʻmaklashish jamgʻarmasi mablagʻlari hisobiga konsultantlar sifatida jalb qilish; malakali mahalliy va xorijiy mutaxassislar, chet elda faoliyat olib borayotgan vatandoshlarni ishga qabul qilish; xalq taʼlimi tizimini moliyalashtirishga zarur sarf-xarajatlar boʻyicha takliflarni shakllantirish, shuningdek, zarurat boʻlganda, xorijiy kreditlar, grantlar va boshqa mablagʻlarni jalb qilish boʻyicha tadbirlarni amalga oshirish; Vazirlik, uning idoraviy mansub tashkilotlari va hududiy boʻlinmalari, shuningdek, umumtaʼlim muassasalarining koʻchmas mulki va boshqa turdagi mulklarini samarali boshqaruvni tashkil etish; idoraviy mansub tashkilotlar tuzish, shuningdek, umumtaʼlim va maktabdan tashqari muassasalar tuzish toʻgʻrisida qarorlar qabul qilish; Vazirlik vakolatiga kiradigan masalalar boʻyicha zarur statistik axborotni davlat statistika organlaridan bepul olish; Vazirlikning va unga idoraviy mansub tuzilmalarning davlat mulkini bir boʻlinmadan boshqasiga belgilangan tartibda berish; Oʻzbekiston Respublikasining xalqaro shartnomalari loyihalarini belgilangan tartibda ishlab chiqishda ishtirok etish, Vazirlik vakolatiga kiradigan masalalar boʻyicha idoralararo tusdagi xalqaro shartnomalarni belgilangan tartibda tuzish; Vazirlik vakolatiga tegishli boʻlgan masalalar boʻyicha xalqaro darajada Oʻzbekiston Respublikasi manfaatlarini belgilangan tartibda ifodalash; Vazirlik vakolatiga kiradigan masalalarda davlat va xoʻjalik boshqaruvi organlari, mahalliy davlat hokimiyati organlari faoliyatini belgilangan tartibda muvofiqlashtirish; oʻz vakolatlari doirasida normativ-huquqiy hujjatlar qabul qilish, zarur hollarda davlat boshqaruvi boshqa organlari bilan birgalikda qarorlar va boshqa hujjatlarni birgalikda qabul qilish; Vazirlik va unga idoraviy mansub tashkilotlar xodimlarini ular tomonidan tegishli sohada ular faoliyatining asosiy koʻrsatkichlari parametrlari bajarilishini hisobga olgan holda moddiy ragʻbatlantirish tartibi, miqdorlari va shartlarini belgilash; oʻz vakolatlari doirasida xalqaro va xorijiy tashkilotlar bilan hamkorlik qilish; Vazirlik faoliyatini keng yoritish maqsadida rasmiy veb-saytlar, shuningdek, ijtimoiy tarmoqlarda sahifalar yaratish; oʻz vakolatlari doirasida konferensiyalar, seminarlar, simpoziumlar, koʻrgazmalar, yarmarkalar oʻtkazish, shuningdek, boshqa tashkilotlar tomonidan tashkil etilgan shunga oʻxshash tadbirlarda ishtirok etish; oʻz vakolatiga kiradigan masalalar boʻyicha metodik materiallar va tavsiyalar ishlab chiqish; Vazirlik vakolatiga kiradigan masalalar boʻyicha hayʼat majlislarida hududiy boʻlinmalar rahbarlarining hisobotlarini eshitish; xalq taʼlimi toʻgʻrisidagi qonun hujjatlarining davlat muassasalari va umumiy oʻrta va maktabdan tashqari taʼlim sohasida nodavlat taʼlim xizmatlari koʻrsatish faoliyatini amalga oshiradigan yuridik shaxslar tomonidan ijro etilishining nazoratini amalga oshirish; xalq taʼlimi tizimini rivojlantirish bilan bogʻliq dolzarb va istiqbolli muammolarni ishlab chiqish boʻyicha ishchi guruhlar tashkil etish; oʻquv dasturlari, darsliklar, oʻquv qoʻllanmalari va metodik materiallar toʻgʻrisida xulosalar tayyorlash; noshirlik faoliyati bilan shugʻullanish; Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi bilan hamkorlikda: tegishli fanni oʻrgatish boʻyicha bilim va koʻnikmalar darajasini — malakani aniqlashning asosiy mezoni qilib belgilagan holda, umumtaʼlim muassasalari pedagogik kadrlarining attestatsiyasini oʻtkazish tartibini qayta koʻrib chiqish; ilgʻor chet el tajribasini eʼtiborga olgan holda pedagogik mahorat va bilim darajasini doimiy oshirish orqali xalq taʼlimi tizimi xodimlari taʼlim darajasiga boʻlgan malakaviy kategoriyalar va talablarni takomillashtirish boʻyicha takliflar kiritish. Vazirlik qonun hujjatlariga muvofiq boshqa huquqlarga ham ega boʻlishi mumkin. 19. Vazirlik: Vazirlikka yuklangan vazifalar va funksiyalarning samarali bajarilishi, shuningdek, umumiy oʻrta va maktabdan tashqari taʼlimi sohasidagi davlat siyosatining samarali amalga oshirilishi; Vazirlik faoliyati bilan bogʻliq prognoz koʻrsatkichlarga soʻzsiz erishilishini taʼminlash; Oʻzbekiston Respublikasi Vazirlar Mahkamasiga va Oʻzbekiston Respublikasi Prezidenti Administratsiyasiga kiritiladigan normativ-huquqiy hujjatlar va boshqa hujjatlar loyihalari, shuningdek, Vazirlik tomonidan qabul qilinadigan buyruqlar amalga oshirilishining sifati, pirovard natijalari va oqibatlari; xalq taʼlimi sohasini rivojlantirish, shuningdek, umumiy oʻrta va maktabdan tashqari taʼlimi sohasida hududlarni ijtimoiy-iqtisodiy rivojlantirish va ulardagi muammoli masalalarni hal qilish boʻyicha dasturlar, tadbirlar rejalari, “yoʻl xaritalari” va boshqa hujjatlarning samarali amalga oshirilishi uchun javob beradi. 20. Vazirlikning markaziy apparati oʻziga yuklangan vazifalar va funksiyalarni amalga oshirish uchun quyidagi huquqlarga ega: tahlil qilish va qayta ishlash uchun zarur boʻlgan xalq taʼlimi masalalari boʻyicha materiallar va maʼlumotlarni Vazirlikning hududiy boʻlinmalaridan va idoraviy mansub tashkilotlaridan soʻrash va olish; Vazirlikda koʻrib chiqiladigan xalq taʼlimi masalalarini ishlab chiqish, axborot va tahliliy materiallarni, shuningdek, normativ-huquqiy hujjatlar va boshqa hujjatlar loyihalarini tayyorlash uchun, zarurat boʻlganda, Vazirlikning hududiy boʻlinmalari va idoraviy mansub tashkilotlari rahbarlari hamda vakillarini belgilangan tartibda jalb qilish, shu maqsadda ekspert va ishchi guruhlar tashkil etish; Vazirlikning hududiy boʻlinmalari va idoraviy mansub tashkilotlaridan oʻzlari tomonidan kiritilgan xalq taʼlimi boʻyicha normativ-huquqiy hujjatlar va boshqa hujjatlar loyihalarini puxta ishlashni talab qilish, zarurat boʻlganda, ularni qayta ishlash uchun qaytarish; Vazirlikning hududiy boʻlinmalari va idoraviy mansub tashkilotlari rahbarlari hamda vakillari ishtirokida belgilangan tartibda yigʻilishlar oʻtkazish; Vazirlikning hududiy boʻlinmalari va idoraviy mansub tashkilotlari rahbarlariga jadal hal qilinishi talab etiladigan va Vazirlikka yuklangan vazifalar hamda funksiyalarni bajarish bilan bogʻliq masalalar yuzasidan belgilangan tartibda topshiriqlar berish; qabul qilingan normativ-huquqiy hujjatlar, Oʻzbekiston Respublikasi Prezidenti va Oʻzbekiston Respublikasi Vazirlar Mahkamasining topshiriqlari, shuningdek, Vazirlikning buyruqlari Vazirlikning hududiy boʻlinmalari va idoraviy mansub tashkilotlari tomonidan bajarilishi yuzasidan ularning faoliyatini belgilangan tartibda oʻrganish va tekshirish. Vazirlikning markaziy apparati qonun hujjatlariga muvofiq boshqa huquqlarga ham ega boʻlishi mumkin. 21. Vazirlikning markaziy apparati: hududiy boʻlinmalar va idoraviy mansub tashkilotlar bilan birgalikda Vazirlikka yuklangan vazifalar va funksiyalarning sifatli va oʻz vaqtida bajarilishini taʼminlash; Vazirlik faoliyati bilan bogʻliq prognoz koʻrsatkichlarga erishishni taʼminlash boʻyicha Vazirlik markaziy apparati boʻlinmalarining ishini tashkil etish; Vazirlik tomonidan koʻrib chiqish uchun Oʻzbekiston Respublikasi Vazirlar Mahkamasiga va Oʻzbekiston Respublikasi Prezidenti Administratsiyasiga kiritiladigan normativ-huquqiy hujjatlar va boshqa hujjatlar loyihalari, shuningdek, Vazirlik tomonidan qabul qilinadigan qarorlarning tayyorlanishi sifati va ekspertizadan oʻtkazilishi; xalq taʼlimini rivojlantirish, shuningdek, xalq taʼlimi sohasida hududlarni ijtimoiy-iqtisodiy rivojlantirish va ulardagi muammoli masalalarni hal qilish boʻyicha turli dasturlarning hududiy boʻlinmalar va idoraviy mansub tashkilotlar tomonidan amalga oshirilishini tashkil etish uchun javob beradi. 22. Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalari va Toshkent shahar xalq taʼlimi Bosh boshqarmasi oʻzlariga yuklangan vazifalar va funksiyalarni amalga oshirish uchun quyidagi huquqlarga ega: davlat va xoʻjalik boshqaruvi organlari, mahalliy davlat hokimiyati organlari hududiy boʻlinmalaridan oʻz vakolatiga kiradigan masalalarni hal qilish uchun zarur boʻlgan axborotni belgilangan tartibda soʻrash va olish; xalq taʼlimi sohasining eng muhim muammolarini ishlab chiqish va koʻrib chiqish boʻyicha hududiy darajada idoralararo komissiyalar va kengashlar tuzish; xalq taʼlimi tuman (shahar) boʻlimlari faoliyatini muvofiqlashtirish va boshqarish; Vazirlik vakolatiga kiradigan masalalar boʻyicha davlat va xoʻjalik boshqaruvi organlari, mahalliy davlat hokimiyati organlarining koʻrib chiqishi uchun takliflar kiritish. Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalari va Toshkent shahar xalq taʼlimi Bosh boshqarmasi qonun hujjatlariga muvofiq boshqa huquqlarga ham ega boʻlishi mumkin. 23. Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalari va Toshkent shahar xalq taʼlimi Bosh boshqarmasi: Vazirlikka yuklangan vazifalar va funksiyalarning sifatli va oʻz vaqtida bajarilishini taʼminlash; Vazirlikning hududiy organlari faoliyati bilan bogʻliq boʻlgan prognoz koʻrsatkichlarga erishishni taʼminlash; Vazirlikka kiritilayotgan hujjatlar loyihalari va takliflar, shuningdek, Vazirlikning hududiy organlari tomonidan qabul qilinadigan qarorlarning amalga oshirilishi sifati, pirovard natijalari va oqibatlari; tumanlarda (shaharlarda) aniqlangan muammolarni har tomonlama va chuqur tahlil qilish hamda umumlashtirish asosida xalq taʼlimi sohasini Qoraqalpogʻiston Respublikasi, viloyatlar va Toshkent shahrida rivojlantirishga doir takliflarni tayyorlash; xalq taʼlimi sohasini rivojlantirish boʻyicha turli dasturlarning Qoraqalpogʻiston Respublikasi, viloyatlar va Toshkent shahrida samarali amalga oshirilishi, muammoli masalalar hal etilishi uchun javob beradi. 24. Tuman (shahar) xalq taʼlimi boʻlimlari oʻzlariga yuklangan vazifalar va funksiyalarni amalga oshirish uchun quyidagi huquqlarga ega: davlat va xoʻjalik boshqaruvi organlari, mahalliy davlat hokimiyati organlari tuman (shahar) boʻlinmalaridan oʻz vakolatiga kiradigan masalalarni hal qilish uchun zarur boʻlgan axborotni belgilangan tartibda soʻrash va olish; umumiy oʻrta va maktabdan tashqari taʼlim muassasalari faoliyatini muvofiqlashtirish va ularga rahbarlik qilish; oʻz vakolatiga kiradigan masalalar yuzasidan takliflarni koʻrib chiqish uchun Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalari va Toshkent shahar xalq taʼlimi Bosh boshqarmasiga, mahalliy davlat hokimiyati organlariga kiritish. Tuman (shahar) xalq taʼlimi boʻlimlari qonun hujjatlariga muvofiq boshqa huquqlarga ham ega boʻlishi mumkin. 25. Tuman (shahar) xalq taʼlimi boʻlimlari: tuman (shahar) xalq taʼlimi boʻlimlariga yuklangan vazifalar va funksiyalarning sifatli va oʻz vaqtida bajarilishini taʼminlash; Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalari va Toshkent shahar xalq taʼlimi Bosh boshqarmasiga kiritiladigan hujjatlar loyihalari va takliflar, shuningdek, tuman (shahar) xalq taʼlimi boʻlimlari tomonidan qabul qilinadigan qarorlarning sifati, pirovard natijalari va oqibatlari; xalq taʼlimi sohasida dolzarb muammolarni, aholini tashvishga solayotgan masalalarni, shuningdek, tumanda (shaharda) xalq taʼlimini rivojlantirishga toʻsqinlik qilayotgan tizimli kamchiliklarni aniqlash, xalq taʼlimi masalalariga oid qismi boʻyicha tumanni (shaharni) rivojlantirish dasturiga kiritish uchun takliflar tayyorlash va kiritish; xalq taʼlimi sohasini rivojlantirish boʻyicha turli dasturlarning tuman (shahar)larda samarali amalga oshirilishi, muammoli masalalar hal etilishi uchun javob beradi. 26. Quyidagilar Vazirning asosiy funksional vazifalari hisoblanadi: Oʻzbekiston Respublikasi Konstitutsiyasi va qonunlari talablariga, shuningdek, boshqa normativ-huquqiy hujjatlarga rioya etish; Vazirlikning faoliyatiga umumiy rahbarlik qilish, Oʻzbekiston Respublikasi Prezidenti, Oʻzbekiston Respublikasi Vazirlar Mahkamasining qarorlari va boshqa qonun hujjatlari bilan Vazirlikka yuklatilgan vazifalar va funksiyalarning bajarilishini tashkil etish; Oʻzbekiston Respublikasi Prezidenti va Oʻzbekiston Respublikasi Vazirlar Mahkamasining qarorlari bilan tasdiqlangan Vazirlik faoliyatini yanada takomillashtirish boʻyicha kompleks dasturlar va tadbirlar ijrosini tanqidiy va chuqur tahlil qilish; Vazirlik, uning hududiy boʻlinmalari va idoraviy mansub tashkilotlari faoliyati bilan bogʻliq prognoz koʻrsatkichlariga erishishni soʻzsiz taʼminlash boʻyicha amaliy chora-tadbirlarni ishlab chiqish va qabul qilish; Oʻzbekiston Respublikasi Prezidenti maslahatchilarining tarkibiy boʻlinmalari va Oʻzbekiston Respublikasi Vazirlar Mahkamasi kotibiyatlari, shuningdek, Vazirlik vakolatiga kiruvchi masalalar boʻyicha tegishli vazirliklar va idoralar bilan hamkorlik qilish, Oʻzbekiston Respublikasi Vazirlar Mahkamasi va uning Rayosati majlislarida masalalarni koʻrib chiqishda ishtirok etish; Oʻzbekiston Respublikasi Prezidenti, Oʻzbekiston Respublikasining Bosh vaziri va uning oʻrinbosarlari topshiriqlarini bajarish; oʻz oʻrinbosarlari vakolatlarini belgilash, ular oʻrtasida vazifalarni taqsimlash, Vazirlikning boshqa mansabdor shaxslari vakolatlarini belgilash, Vazirlik faoliyatining alohida uchastkalariga rahbarlik qilish uchun oʻz oʻrinbosarlari va boshqa mansabdor shaxslarning shaxsiy masʼuliyati darajasini belgilash; Vazirlik faoliyati rejalashtirilishini tashkil etish, Vazirlik va oʻz oʻrinbosarlarining har choraklik ish rejalarini tasdiqlash, ularning bajarilishi yuzasidan nazoratni taʼminlash; Oʻzbekiston Respublikasi Prezidenti va Oʻzbekiston Respublikasi Vazirlar Mahkamasining qarorlari va topshiriqlari ijrosini tashkil etish va monitoring olib borish, Vazirlik faoliyatida ijro intizomini mustahkamlash boʻyicha kompleks chora-tadbirlarni amalga oshirish, shuningdek, Oʻzbekiston Respublikasi Prezidentining “Oʻzbekiston Respublikasi Prezidentining hujjatlari va topshiriqlari samarali va natijali ijro etilishi, shuningdek ijro intizomi mustahkamlanishi maqsadida Oʻzbekiston Respublikasi Prezidenti Davlat maslahatchilarining, Vazirlar Mahkamasi va uning komplekslari, davlat va xoʻjalik boshqaruvi organlari hamda barcha darajalardagi hokimliklar rahbarlarining shaxsiy javobgarligi toʻgʻrisida” 2017-yil 11-apreldagi PQ-2881-son qarori, shuningdek, “Davlat organlari va tashkilotlarida ijro intizomini yanada mustahkamlash chora-tadbirlari toʻgʻrisida” 2018-yil 5-oktabrdagi PQ-3962-son qarori hamda Vazirlar Mahkamasining “Ijro intizomini mustahkamlash chora-tadbirlari toʻgʻrisida”gi 1999-yil 12-yanvardagi 12-son qaroriga muvofiq hududiy boʻlinmalar, shuningdek, idoraviy mansub tashkilotlar rahbarlarining shaxsiy masʼuliyatini oshirish boʻyicha chora-tadbirlarni qabul qilishning amaliy tizimini yaratish; Vazirlik xodimlarini tizimli qayta tayyorlashni va ularning malakasini oshirishni tashkil etish; Vazirlik tizimida kadrlarni tanlash va joy-joyiga qoʻyish, ularning samarali faoliyati uchun zarur shart-sharoitlar yaratish, Vazirlikning kadrlar zaxirasini shakllantirish; Oʻzbekiston Respublikasi Prezidenti, Oʻzbekiston Respublikasi Prezidenti Administratsiyasi va Oʻzbekiston Respublikasi Vazirlar Mahkamasi nomenklaturasiga kiradigan boʻsh lavozimlarga taklif etilgan kadrlarning, shuningdek, Vazirlikka ishga qabul qilinayotgan boshqa kadrlarning professional, oʻz ishini bilishi, amaliy tajribaga, yuksak darajada ishlash xususiyatlariga va maʼnaviy-axloqiy fazilatlarga ega ekanligi kafolatini taʼminlash; faoliyat sohasidagi masalalar boʻyicha normativ-huquqiy hujjatlar loyihalari sifatli ishlab chiqilishini, ularning ““Normativ-huquqiy hujjatlar toʻgʻrisida”gi, “Qonunlar loyihalarini tayyorlash va ularni Oʻzbekiston Respublikasi Oliy Majlisi Qonunchilik palatasiga kiritish tartibi toʻgʻrisida”gi Oʻzbekiston Respublikasi qonunlari, Oʻzbekiston Respublikasi Prezidentining 2018-yil 8-avgustdagi PF-5505-son “Norma ijodkorligi faoliyatini takomillashtirish konsepsiyasini tasdiqlash toʻgʻrisida”gi Farmoni, Oʻzbekiston Respublikasi Prezidentining 2018-yil 26-avgustdagi PF-5519-son Farmoni bilan tasdiqlangan Oʻzbekiston Respublikasi Prezidenti Administratsiyasining Reglamenti (keyingi oʻrinlarda Oʻzbekiston Respublikasi Prezidenti Administratsiyasining Reglamenti deb ataladi), Vazirlar Mahkamasining 2019-yil 22-martdagi 242-son qarori bilan tasdiqlangan Oʻzbekiston Respublikasi Vazirlar Mahkamasining Reglamenti (keyingi oʻrinlarda Vazirlar Mahkamasining Reglamenti deb ataladi) va talablariga qatʼiy muvofiq ravishda oʻz vaqtida kiritilishini tashkil etish, shuningdek, ularning Vazirlar Mahkamasi apparatida ishlab chiqilishi, Vazirlar Mahkamasi rahbariyati huzurida himoya qilinishi va Oʻzbekiston Respublikasi Prezidenti Administratsiyasida koʻrib chiqilishida ishtirok etish; “Normativ-huquqiy hujjatlar toʻgʻrisida”, “Qonunlar loyihalarini tayyorlash va ularni Oʻzbekiston Respublikasi Oliy Majlisi Qonunchilik palatasiga kiritish tartibi toʻgʻrisida”gi Oʻzbekiston Respublikasi qonunlariga va Vazirlar Mahkamasining 2016-yil 17-oktabrdagi 345-son qarori bilan tasdiqlangan Davlat va xoʻjalik boshqaruvi organlari, mahalliy ijro etuvchi hokimiyat organlarining qonun loyihalariga doir faoliyatining Namunaviy reglamentiga muvofiq Vazirlikning qonun loyihalarini tayyorlash faoliyatini tashkil etish; Vazirlikka taqdim etilgan takliflar va normativ-huquqiy hujjatlar loyihalarining toʻliq va oʻz vaqtida koʻrib chiqilishini taʼminlash, ularni puxta huquqiy, moliyaviy, iqtisodiy ekspertizadan va boshqa ekspertizadan oʻtkazish, shuningdek, Oʻzbekiston Respublikasi Prezidenti Administratsiyasining Reglamenti va Oʻzbekiston Respublikasi Vazirlar Mahkamasining Reglamentida belgilangan muddatlarda ularni kelishish (viza qoʻyish); Vazirlik rahbarlari va xodimlari xizmat safarlarini Oʻzbekiston Respublikasi Prezidentining “Mansabdor shaxslarning xorijiy mamlakatlarga chiqish tartibini takomillashtirish choralari toʻgʻrisida”gi 2014-yil 5-martdagi PQ-2142-son va “Xorijiy xizmat safarlarida boʻlishning samaradorligi va xorijiy delegatsiyalarning Oʻzbekiston Respublikasiga tashrifini tashkil etish uchun mansabdor shaxslarning shaxsiy javobgarligini yanada oshirish chora-tadbirlari toʻgʻrisida” 2017-yil 3-avgustdagi PQ-3170-son qarorlari talablariga muvofiq tashkil etish, xizmat safarlarining asoslanganligi, samaradorligi va natijadorligini, safar uchun ajratiladigan mablagʻlardan maqsadli va oqilona foydalanishni taʼminlash; oʻz oʻrinbosarlari va hududiy boʻlinmalar, shuningdek, idoraviy mansub tashkilotlar rahbarlari faoliyati samaradorligini va natijadorligini muntazam tanqidiy tahlil qilish, Vazirlik hayʼati majlislarida ularning shaxsiy hisobotlarini eshitish, ularning yakunlari boʻyicha zarur chora-tadbirlar koʻrish; Vazirlik xodimlarini ragʻbatlantirish va intizomiy javobgarlikka tortish masalalarini hal qilish, oʻz oʻrinbosarlarini ragʻbatlantirish va intizomiy javobgarlikka tortish, shu jumladan, ularning egallab turgan lavozimda qolishining maqsadga muvofiqligiga doir masalalarni koʻrib chiqish toʻgʻrisida takliflar kiritish, ularning shaxsiy masʼuliyatini oshirishga doir tizimli chora-tadbirlarni amalga oshirish; Vazirlik xodimlari tomonidan Vazirlar Mahkamasining 2016-yil 2-martdagi 62-son qarori bilan tasdiqlangan Davlat boshqaruvi organlari va mahalliy ijro etuvchi hokimiyat organlari xodimlarining odob-axloq namunaviy qoidalari asosida tasdiqlangan Vazirlik xodimlarining odob-axloq qoidalari talablariga rioya etilishini taʼminlash; “Korrupsiyaga qarshi kurashish toʻgʻrisida”gi Oʻzbekiston Respublikasi Qonuni talablariga muvofiq Vazirlik tizimida korrupsiya va boshqa huquqbuzarliklarning oldini olish choralarini koʻrish, shuningdek, huquqni qoʻllash amaliyotini va qonun hujjatlarini takomillashtirishga doir chora-tadbirlarni ishlab chiqish va amalga oshirish orqali ularning sodir etilishiga koʻmaklashuvchi sabablar va shart-sharoitlarni aniqlash, tahlil qilish, bartaraf etish; Vazirlik va uning hududiy boʻlinmalari, shuningdek idoraviy mansub tashkilotlari ishini tashkil etishning zamonaviy shakllari joriy etilishini taʼminlash; aholi va tadbirkorlik subyektlari bilan hamkorlik qilishda, shu jumladan, “yagona darcha” prinsipini joriy etish orqali davlat xizmatlari sifati va samaradorligini hamda ulardan erkin foydalanishni oshirish hamda “Elektron hukumat toʻgʻrisida”gi Oʻzbekiston Respublikasi Qonunini amalga oshirish doirasida zamonaviy axborot-kommunikatsiya texnologiyalaridan foydalanish; umumtaʼlim muassasasining boʻsh turgan binolari va yer maydonlarini ishonchli boshqaruvchiga ajratish toʻgʻrisida qaror qabul qilish; jismoniy va yuridik shaxslarning murojaatlarini koʻrib chiqishga doir samarali ishlarni tashkil etish, aholi bilan toʻgʻridan-toʻgʻri va ochiq muloqotni yoʻlga qoʻyish, “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonunida belgilangan muddatlarda va tartibda jismoniy shaxslarni va yuridik shaxslar vakillarini muntazam ravishda shaxsan qabul qilish, shu jumladan, joylarga borib qabul qilish; Oʻzbekiston Respublikasi Prezidentining Xalq qabulxonalari bilan samarali hamkorlikni, ularning faoliyatida Vazirlik xodimlari va rahbarlarining faol ishtirok etishini tashkil etish, jismoniy va yuridik shaxslarning Oʻzbekiston Respublikasi Prezidenti Virtual qabulxonasidan kelib tushgan murojaatlari oʻz vaqtida va toʻliq koʻrib chiqilishini taʼminlash; davlat siriga kiritilgan maʼlumotlar va maxfiy axborot bilan ishlashda qonun hujjatlari talablariga rioya qilish. markaziy apparatning tasdiqlangan tuzilmasiga boshqaruv xodimlarining tasdiqlangan umumiy soni doirasida oʻzgartirishlar kiritish, shuningdek, hududiy boshqarmalar va boshqa idoraviy mansub tashkilotlar tuzilmasi va nizomlarini tasdiqlash, unda ularning boshqaruv xodimlarining cheklangan sonini nazarda tutish; Vazirlik faoliyatiga umumiy rahbarlik qilish; Vazirlik markaziy apparati xodimlarini, hududiy boʻlinmalar, shuningdek, idoraviy mansub tashkilotlari rahbarlarini mahalliy davlat hokimiyati organlari bilan kelishuvsiz qonun hujjatlarida belgilangan tartibda lavozimga tayinlash va lavozimdan ozod etish; umumtaʼlim muassasalari rahbarlarini lavozimga tayinlash va lavozimdan ozod qilish boʻyicha tegishli xalq deputatlari tuman (shahar) Kengashlariga tavsiyalar taqdim etish; Vazirlikning markaziy apparati, hududiy boʻlinmalari, idoraviy mansub tashkilotlari mansabdor shaxslari bajarishi majburiy boʻlgan buyruqlar chiqarish va koʻrsatmalar berish, shuningdek, ularning ijrosini belgilangan tartibda nazorat qilish. 27. Quyidagilar vazir oʻrinbosarlarining asosiy funksional vazifalari hisoblanadi: Oʻzbekiston Respublikasi Konstitutsiyasi va qonunlari talablariga, shuningdek, boshqa normativ-huquqiy hujjatlarga rioya qilish; Vazir vaqtincha boʻlmaganda tegishli buyruq asosida uning vazifalarini bajarish; Vazirlikning mutasaddilik qilinadigan tarkibiy boʻlinmalari faoliyatini muvofiqlashtirish, nazorat qilish va ularga bevosita rahbarlik qilish, ularning xodimlari oʻrtasida vazifalarni taqsimlash; Vazirlik faoliyatining mutasaddilik qilinadigan yoʻnalishlari boʻyicha Oʻzbekiston Respublikasi Prezidenti va Oʻzbekiston Respublikasi Vazirlar Mahkamasining qarorlari bilan tasdiqlangan Vazirlik faoliyatini yanada takomillashtirish boʻyicha konsepsiyalar, kompleks dasturlar va kompleks tadbirlar ijrosini tanqidiy va chuqur tahlil qilish; mutasaddilik qilinadigan tarkibiy boʻlinmalar tomonidan prognoz koʻrsatkichlariga erishishni soʻzsiz taʼminlash chora-tadbirlarini koʻrish, boʻlinmalar rahbarlarining hisobotlarini muntazam eshitish va ushbu koʻrsatkichlarga erishish uchun ularning shaxsiy javobgarligini oshirish; mutasaddilik qilinadigan tarkibiy boʻlinmalar rahbarlarining har choraklik rejalarini tasdiqlash, ularning bajarilishi yuzasidan nazoratni taʼminlash; Oʻzbekiston Respublikasi Prezidenti va Vazirlar Mahkamasining qarorlari va topshiriqlari ijrosini taʼminlash, Vazirlikning mutasaddilik qiladigan tarkibiy boʻlinmalarida ijro intizomi boʻyicha kompleks amaliy chora-tadbirlarni amalga oshirish, shuningdek, Oʻzbekiston Respublikasi Prezidentining 2017-yil 11-apreldagi “Oʻzbekiston Respublikasi Prezidentining hujjatlari va topshiriqlari samarali va natijali ijro etilishi, shuningdek, ijro intizomi mustahkamlanishi uchun Oʻzbekiston Respublikasi Prezidenti Davlat maslahatchilarining, Vazirlar Mahkamasi va uning komplekslari, davlat va xoʻjalik boshqaruvi organlari, shuningdek, barcha darajalardagi hokimliklar rahbarlarining shaxsiy javobgarligi toʻgʻrisida” PQ-2881-son qarori va 2018-yil 5-oktabrdagi “Davlat organlari va tashkilotlari ijro intizomini yanada mustahkamlash chora-tadbirlari toʻgʻrisida”gi PQ-3962 sonli qarori, shuningdek, Vazirlar Mahkamasining 1999-yil 12-yanvardagi Vazirlar Mahkamasining “Ijro intizomini mustahkamlash chora-tadbirlari toʻgʻrisida” 12-son qaroriga muvofiq topshiriqlar oʻz vaqtida va sifatli ijro etilishi uchun tarkibiy boʻlinmalar rahbarlarining shaxsiy masʼuliyatini oshirish chora-tadbirlarini koʻrish; Vazirlik hayʼati, vazirning buyruqlari va topshiriqlari oʻz vaqtida va sifatli bajarilishini taʼminlash; mutasaddilik qilinadigan tarkibiy boʻlinmalarda kadrlarni tanlash va joy-joyiga qoʻyish boʻyicha vazirga takliflar taqdim etish, ularning professional, oʻz ishini bilishi, amaliy tajribaga, yuksak darajada ishlash xususiyatlariga va maʼnaviy-axloqiy fazilatlarga ega ekanligi kafolatini taʼminlash, ularning kasbiy malakasini oshirish chora-tadbirlarini koʻrish, mutasaddilik qilinadigan boʻlinmalarda kadrlar zaxirasini shakllantirish; normativ-huquqiy hujjatlar loyihalarining mutasaddilik qilinadigan boʻlinmalar tomonidan sifatli ishlab chiqilishini tashkil etish, Vazirlikning mutasaddilik qilinadigan tarkibiy boʻlinmalarida tayyorlangan hujjatlar loyihalarini koʻrib chiqish va ular keyinchalik Vazir tomonidan koʻrib chiqilishi, imzolanishi (viza qoʻyilishi) uchun viza qoʻyish, ularning Oʻzbekiston Respublikasi Prezidenti Administratsiyasi Reglamenti talablariga qatʼiy muvofiq ravishda Oʻzbekiston Respublikasi Vazirlar Mahkamasiga oʻz vaqtida kiritilishini taʼminlash, shuningdek, Oʻzbekiston Respublikasi Vazirlar Mahkamasi apparatida normativ-huquqiy hujjatlar loyihalarini ishlab chiqishda Vazirning topshirigʻiga binoan ishtirok etish; Vazirlikka taqdim etilgan takliflar va normativ-huquqiy hujjatlar loyihalarini toʻliq va har tomonlama koʻrib chiqish, ularni puxta moliyaviy, iqtisodiy, huquqiy va boshqa ekspertizalardan oʻtkazish; xizmat safarlarini Oʻzbekiston Respublikasi Prezidentining “Mansabdor shaxslarning xorijiy mamlakatlarga chiqish tartibini takomillashtirish chora-tadbirlari toʻgʻrisida”gi 2014-yil 5-martdagi PQ-2142-son va “Xorijiy xizmat safarlarida boʻlishning samaradorligi va xorijiy delegatsiyalarning Oʻzbekiston Respublikasiga tashrifini tashkil etish uchun mansabdor shaxslarning shaxsiy javobgarligini yanada oshirish chora-tadbirlari toʻgʻrisida” 2017-yil 3-avgustdagi PQ-3170-son qarorlari talablariga toʻliq muvofiq amalga oshirish, xizmat safarlarining asoslanganligi, samaradorligi va natijadorligini, safar uchun ajratiladigan mablagʻlardan maqsadli va oqilona foydalanishni taʼminlash; mutasaddilik qilinadigan tarkibiy boʻlinmalar rahbarlari va xodimlari faoliyati samaradorligi va natijadorligini muntazam tanqidiy tahlil qilish, Vazirlik hayʼati majlislarida ularning shaxsiy hisobotlarini eshitish, ularning yakunlari boʻyicha zarur chora-tadbirlar koʻrish; xalq taʼlimi sohasiga tegishli masalalar boʻyicha Vazirlik faoliyatini takomillashtirishga doir amaliy chora-tadbirlar koʻrish, xalq taʼlimi sohasidagi qonun hujjatlarini takomillashtirish boʻyicha takliflar ishlab chiqish va ularni Vazirga kiritish; mutasaddilik qilinadigan tarkibiy boʻlinmalar rahbarlari va xodimlarini ragʻbatlantirish va intizomiy javobgarlikka tortish, shu jumladan, ularning egallab turgan lavozimida qolishi maqsadga muvofiqligi masalasini koʻrib chiqish boʻyicha takliflarni Vazirga kiritish, funksional vazifalar va yuklangan vazifalar bajarilishi uchun ularning shaxsiy masʼuliyatini oshirish boʻyicha tizimli chora-tadbirlar koʻrish; Vazirlik xodimlarining Odob-axloq qoidalari talablariga rioya qilishini, mutasaddilik qilinadigan tarkibiy boʻlinmalar rahbarlari va xodimlarining ushbu qoidalarga rioya etishini taʼminlash; huquqni qoʻllash amaliyotini va qonun hujjatlarini takomillashtirishga doir chora-tadbirlarni ishlab chiqish va amalga oshirish orqali “Korrupsiyaga qarshi kurashish toʻgʻrisida”gi Oʻzbekiston Respublikasi Qonuni talablariga muvofiq korrupsiya va boshqa huquqbuzarliklarning oldini olish choralarini koʻrish, shuningdek, ularning sodir etilishiga koʻmaklashuvchi sabablar va shart-sharoitlarni aniqlash, tahlil qilish, bartaraf etish; davlat xizmatlari samaradorligi, sifati va ulardan erkin foydalanishni oshirishga doir takliflarni Vazirga kiritish; “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonunida belgilangan muddatlarda va tartibda jismoniy va yuridik shaxslarning murojaatlarini koʻrib chiqish boʻyicha samarali ishlarni tashkil etish, aholi bilan toʻgʻridan-toʻgʻri va ochiq muloqotni yoʻlga qoʻyish, jismoniy shaxslarni va yuridik shaxslar vakillarini muntazam ravishda shaxsan qabul qilish, shu jumladan, joylarga borib qabul qilish; Oʻzbekiston Respublikasi Prezidentining Xalq qabulxonalari bilan samarali hamkorlik qilish, ularning faoliyatida faol ishtirok etish, jismoniy va yuridik shaxslar vakillarining Oʻzbekiston Respublikasi Prezidentining Virtual qabulxonasidan tushgan murojaatlari oʻz vaqtida va toʻlaqonli koʻrib chiqilishini taʼminlash; davlat siriga kiritilgan maʼlumotlar va maxfiy axborot bilan ishlashda qonun hujjatlari talablariga rioya qilish. 28. Quyidagilar Vazirlik markaziy apparati tarkibiy boʻlinmalari rahbarlarining asosiy funksional vazifalari hisoblanadi: Oʻzbekiston Respublikasi Konstitutsiyasi va qonunlari talablariga, shuningdek, boshqa normativ-huquqiy hujjatlarga rioya etish; tarkibiy boʻlinmalar faoliyatiga bevosita rahbarlik qilish, ushbu boʻlinmalarga yuklangan vazifalar va funksiyalarning bajarilishini tashkil etish; tegishli tarkibiy boʻlinmalar va idoraviy mansub tashkilotlar faoliyatini oʻz vakolatlari doirasida muvofiqlashtirish; prognoz koʻrsatkichlarining bajarilishini muntazam tahlil qilish hamda tarkibiy boʻlinmalarning ushbu koʻrsatkichlarga soʻzsiz erishishini taʼminlashga qaratilgan qoʻshimcha chora-tadbirlar koʻrish boʻyicha takliflarni Vazirning mutasaddilik qiladigan oʻrinbosarlariga kiritish; Oʻzbekiston Respublikasi Prezidenti va Oʻzbekiston Respublikasi Vazirlar Mahkamasi qarorlari va topshiriqlari ijrosini taʼminlash, Vazirlik tarkibiy boʻlinmalari xodimlarining ijro intizomini mustahkamlash boʻyicha kompleks amaliy chora-tadbirlarni amalga oshirish, Oʻzbekiston Respublikasi Prezidentining “Oʻzbekiston Respublikasi Prezidentining hujjatlari va topshiriqlari samarali va natijali ijro etilishi, shuningdek, ijro intizomi mustahkamlanishi uchun Oʻzbekiston Respublikasi Prezidenti Davlat maslahatchilarining, Oʻzbekiston Respublikasi Vazirlar Mahkamasi va uning kotibiyatlari, davlat va xoʻjalik boshqaruvi organlari, shuningdek, barcha darajalardagi hokimliklar rahbarlarining shaxsiy javobgarligi toʻgʻrisida” 2017-yil 11-apreldagi PQ-2881-son va “Davlat organlari va tashkilotlarida ijro intizomini yanada mustahkamlash chora tadbirlari toʻgʻrisida” 2018-yil 5-oktabrdagi PQ-3962-son qarori, shuningdek, Vazirlar Mahkamasining “Ijro intizomini mustahkamlash chora-tadbirlari toʻgʻrisida” 1999-yil 12-yanvardagi 12-son qaroriga muvofiq topshiriqlarning oʻz vaqtida va sifatli bajarilishi uchun tarkibiy boʻlinmalar xodimlarining shaxsiy masʼuliyatini oshirish chora-tadbirlarini koʻrish; Vazirlik hayʼatining qarorlari, vazir va uning oʻrinbosarlarining buyruqlari hamda topshiriqlarining oʻz vaqtida va sifatli bajarilishini taʼminlash; tarkibiy boʻlinmalarning har choraklik ish rejalari ishlab chiqilishini taʼminlash, ularni tasdiqlash uchun kiritish, ularda koʻrsatilgan vazifalar va tadbirlarning oʻz vaqtida va sifatli bajarilishini taʼminlash; tarkibiy boʻlinmalarga yuklangan vazifalarning bajarilishini nazorat qilish va muvofiqlashtirish, hududiy boʻlinmalar va idoraviy mansub tashkilotlar faoliyatiga amaliy va metodik yordam koʻrsatish; tarkibiy boʻlinmalar faoliyatiga oid masalalar yuzasidan qonun hujjatlarini takomillashtirish boʻyicha takliflarni ishlab chiqish va ularni koʻrib chiqish uchun Vazirlik rahbariyatiga kiritish; tarkibiy boʻlinmalarda kadrlarni tanlash va joy-joyiga qoʻyishda Vazir oʻrinbosarlariga takliflar taqdim etish, professional, oʻz ishini bilishi, amaliy tajribaga, yuksak darajada ishlash xususiyatlariga va maʼnaviy-axloqiy fazilatlarga ega ekanligi kafolatini taʼminlash, ularning kasb malakasini oshirish choralarini koʻrish, tarkibiy boʻlinmalarda kadrlar zaxirasini shakllantirish; normativ-huquqiy hujjatlar loyihalarining tarkibiy boʻlinmalar tomonidan sifatli ishlab chiqilishini tashkil etish, Vazirlikning tarkibiy boʻlinmalarida tayyorlangan hujjatlar loyihalarini keyinchalik Vazirlik rahbariyati tomonidan koʻrib chiqish, imzolash (viza qoʻyish) uchun koʻrib chiqish va viza qoʻyish, ularning Oʻzbekiston Respublikasi Prezidenti Administratsiyasining Reglamenti va Vazirlar Mahkamasi Reglamenti talablariga qatʼiy muvofiq ravishda Vazirlar Mahkamasiga oʻz vaqtida kiritilishini taʼminlash, Vazirlik rahbariyatining topshirigʻi boʻyicha normativ-huquqiy hujjatlar loyihalarini Vazirlar Mahkamasi apparatida ishlab chiqishda ishtirok etish; Vazirlikka taqdim etilgan takliflar va normativ-huquqiy hujjatlar loyihalarini toʻliq va har tomonlama koʻrib chiqish, ularni puxta moliyaviy, iqtisodiy, huquqiy ekspertizadan va boshqa ekspertizadan oʻtkazish; xizmat safarlarini Oʻzbekiston Respublikasi Prezidentining “Mansabdor shaxslarning xorijiy mamlakatlarga chiqish tartibini takomillashtirish chora-tadbirlari toʻgʻrisida”gi 2014-yil 5-martdagi PQ-2142-son va “Xorijiy xizmat safarlarida boʻlishning samaradorligi va xorijiy delegatsiyalarning Oʻzbekiston Respublikasiga tashrifini tashkil etish uchun mansabdor shaxslarning shaxsiy javobgarligini yanada oshirish chora-tadbirlari toʻgʻrisida”gi 2017-yil 3-avgustdagi PQ-3170-son qarorlari talablariga muvofiq amalga oshirish, xizmat safarlari asoslanganligi, samaradorligi va natijadorligini, safar uchun ajratiladigan mablagʻlardan maqsadli va oqilona foydalanishni taʼminlash; tarkibiy boʻlinmalar xodimlari faoliyati samaradorligi va natijadorligini muntazam ravishda tanqidiy tahlil qilish, yigʻilishlarda ularning shaxsiy hisobotlarini eshitish, ularning yakunlari boʻyicha zarur chora-tadbirlar koʻrish; Vazirlik xodimlarining Odob-axloq qoidalari talablariga rioya qilishini, tarkibiy boʻlinmalar xodimlarining ushbu qoidalarga rioya etishini taʼminlash; “Korrupsiyaga qarshi kurashish toʻgʻrisida”gi Oʻzbekiston Respublikasi Qonuni talablariga muvofiq Vazirlik tizimida korrupsiya va boshqa huquqbuzarliklarning oldini olish choralarini koʻrish, shuningdek, huquqni qoʻllash amaliyotini va qonun hujjatlarini takomillashtirishga doir chora-tadbirlarni ishlab chiqish va amalga oshirish orqali ularning sodir etilishiga koʻmaklashuvchi sabablar va shart-sharoitlarni aniqlash, tahlil qilish, bartaraf etish; davlat xizmatlarining samaradorligi, sifati va ulardan erkin foydalanishni oshirishga doir takliflarni Vazirlik rahbariyatiga kiritish; jismoniy va yuridik shaxslarning murojaatlarini koʻrib chiqish, “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonunida belgilangan muddatlarda va tartibda aholi bilan toʻgʻridan-toʻgʻri va ochiq muloqotni yoʻlga qoʻyish, jismoniy shaxslarni va yuridik shaxslar vakillarini muntazam ravishda shaxsan qabul qilish, shu jumladan, joylarga borib qabul qilish; Oʻzbekiston Respublikasi Prezidentining Xalq qabulxonalari bilan samarali hamkorlik qilish, ularning faoliyatida faol ishtirok etish, jismoniy va yuridik shaxslarning Oʻzbekiston Respublikasi Prezidentining Virtual qabulxonasidan tushgan murojaatlarini oʻz vaqtida va toʻlaqonli koʻrib chiqish; davlat siriga kiritilgan maʼlumotlar va maxfiy axborot bilan ishlashda qonun hujjatlari talablariga rioya qilish. 29. Quyidagilar Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalari va Toshkent shahar xalq taʼlimi Bosh boshqarmasi rahbarlarining asosiy funksional vazifalari hisoblanadi: Oʻzbekiston Respublikasi Konstitutsiyasi va qonunlari talablariga, shuningdek, boshqa normativ-huquqiy hujjatlarga rioya qilish; Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalari va Toshkent shahar xalq taʼlimi Bosh boshqarmasi faoliyatiga umumiy rahbarlik qilish, Oʻzbekiston Respublikasi Prezidenti, Oʻzbekiston Respublikasi Vazirlar Mahkamasining tegishli qarorlari va boshqa qonun hujjatlari va Vazirlik buyruqlari bilan oʻzlariga yuklangan vazifalar va funksiyalarning bajarilishini tashkil etish; hududiy boʻlinmalar faoliyati bilan bogʻliq prognoz koʻrsatkichlarga erishishni soʻzsiz taʼminlash boʻyicha amaliy chora-tadbirlarni ishlab chiqish va qabul qilish; Oʻzbekiston Respublikasi Prezidenti va Oʻzbekiston Respublikasi Vazirlar Mahkamasi qarorlari va topshiriqlari ijrosini taʼminlash, Vazirlik tarkibiy boʻlinmalari xodimlarining ijro intizomini mustahkamlash boʻyicha kompleks amaliy chora-tadbirlarni amalga oshirish, Oʻzbekiston Respublikasi Prezidentining “Oʻzbekiston Respublikasi Prezidentining hujjatlari va topshiriqlari samarali va natijali ijro etilishi, shuningdek, ijro intizomi mustahkamlanishi uchun Oʻzbekiston Respublikasi Prezidenti Davlat maslahatchilarining, Oʻzbekiston Respublikasi Vazirlar Mahkamasi va uning kotibiyatlari, davlat va xoʻjalik boshqaruvi organlari, shuningdek, barcha darajalardagi hokimliklar rahbarlarining shaxsiy javobgarligi toʻgʻrisida” 2017-yil 11-apreldagi PQ-2881-son va “Davlat organlari va tashkilotlarida ijro intizomini yanada mustahkamlash chora tadbirlari toʻgʻrisida” 2018-yil 5-oktabrdagi PQ-3962-son qarori, shuningdek, Vazirlar Mahkamasining “Ijro intizomini mustahkamlash chora-tadbirlari toʻgʻrisida” 1999-yil 12-yanvardagi 12-son qaroriga muvofiq topshiriqlarning oʻz vaqtida va sifatli bajarilishi uchun tarkibiy boʻlinmalar xodimlarining shaxsiy masʼuliyatini oshirish chora-tadbirlarini koʻrish; Vazirlik hayʼati qarorlari, vazir va uning oʻrinbosarlarining buyruqlari va topshiriqlari oʻz vaqtida va sifatli bajarilishini taʼminlash; xalq taʼlimi sohasiga kiradigan masalalar yuzasidan mahalliy davlat hokimiyati organlari va kompleks ijtimoiy-iqtisodiy rivojlantirish boʻyicha sektorlar bilan hamkorlik qilish; oʻz oʻrinbosarlari vakolatlarini belgilash, ular oʻrtasida vazifalarni taqsimlash, hududiy boʻlinmalarning boshqa mansabdor shaxslari vakolatlarini belgilash, Vazirlik hududiy boʻlinmalari faoliyatining alohida uchastkalariga rahbarlik qilish uchun oʻz oʻrinbosarlari va boshqa mansabdor shaxslarning shaxsiy javobgarligi darajasini belgilash; Vazirlikning hududiy boʻlinmalari faoliyatini rejalashtirishni tashkil etish, Vazirlikning hududiy boʻlinmalari va oʻz oʻrinbosarlarining har choraklik ish rejalarini tasdiqlash, ularning bajarilishi yuzasidan nazoratni taʼminlash; Vazirlik hududiy boʻlinmalarida kadrlarni tanlash va joy-joyiga qoʻyish, ularning samarali faoliyat koʻrsatishi uchun zarur shart-sharoitlar yaratish, hududiy boʻlinmalarda kadrlar zaxirasini shakllantirish; Vazir nomenklaturasiga kiradigan boʻsh lavozimlarga taklif etilgan kadrlarning, shuningdek, hududiy boʻlinmalarga ishga qabul qilinayotgan boshqa kadrlarning professional, oʻz ishini bilishi, amaliy tajribaga, yuksak darajada ishlash xususiyatlariga va maʼnaviy-axloqiy fazilatlarga ega ekanligi kafolatini taʼminlash; hududiy boʻlinmalar xodimlarini, oʻz oʻrinbosarlarini ragʻbatlantirish va intizomiy javobgarlikka tortish masalalarini hal qilish, shu jumladan, ularning egallab turgan lavozimida qolishi maqsadga muvofiqligiga doir masalalarni koʻrib chiqish, ularning shaxsiy masʼuliyatini oshirish boʻyicha muntazam chora-tadbirlar koʻrish; hududiy boʻlinmalar xodimlari tomonidan Vazirlik xodimlarining Odob-axloq qoidalari talablariga rioya etishini taʼminlash; huquqni qoʻllash amaliyotini va qonun hujjatlarini takomillashtirishga doir chora-tadbirlarni ishlab chiqish va amalga oshirish orqali hududiy boʻlinmalar tizimida “Korrupsiyaga qarshi kurashish toʻgʻrisida”gi Oʻzbekiston Respublikasi Qonuni talablariga muvofiq korrupsiya va boshqa huquqbuzarliklarning oldini olish choralarini koʻrish, shuningdek, ularning sodir etilishiga koʻmaklashuvchi sabablar va shart-sharoitlarni aniqlash, tahlil qilish, bartaraf etish; prognoz koʻrsatkichlarning bajarilishini muntazam tahlil qilish hamda hududiy boʻlinmalar tomonidan ushbu koʻrsatkichlarga soʻzsiz erishishni taʼminlashga qaratilgan qoʻshimcha chora-tadbirlar koʻrish boʻyicha takliflarni vazirning mutasaddilik qiladigan oʻrinbosarlariga kiritish; hududiy boʻlinmalar xodimlari faoliyatining samaradorligi va natijadorligini tizimli ravishda tanqidiy tahlil qilish, yigʻilishlarda ularning shaxsiy hisobotlarini eshitish, ularning yakunlari boʻyicha zarur chora-tadbirlar koʻrish; hududiy boʻlinmalar faoliyatiga oid masalalar boʻyicha qonun hujjatlarini takomillashtirish, shuningdek, davlat xizmatlari samaradorligi, sifati va ulardan erkin foydalanishni oshirish boʻyicha takliflarni ishlab chiqish hamda ularni koʻrib chiqish uchun Vazirlik rahbariyatiga kiritish; Vazirlikning tuman (shahar) boʻlinmalari va hududiy boʻlinmalari tarkibiga kiradigan tashkilotlar faoliyatini muvofiqlashtirish va nazorat qilish; jismoniy va yuridik shaxslarning murojaatlarini koʻrib chiqish, “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonunida belgilangan muddatlarda va tartibda aholi bilan toʻgʻridan-toʻgʻri va ochiq muloqotni yoʻlga qoʻyish, jismoniy shaxslarni va yuridik shaxslarning vakillarini muntazam ravishda shaxsan qabul qilish, shu jumladan, joylarga borib qabul qilish; Oʻzbekiston Respublikasi Prezidentining Xalq qabulxonalari bilan samarali hamkorlik qilish, ularning faoliyatida faol ishtirok etish, jismoniy va yuridik shaxslarning Oʻzbekiston Respublikasi Prezidentining Virtual qabulxonasidan tushgan murojaatlarini oʻz vaqtida va toʻlaqonli koʻrib chiqish; hududiy boʻlinmalar xodimlari lavozim maoshiga mukofotlar, ustamalar toʻlash, ularga moddiy yordam berish, ularni mukofotlash, ragʻbatlantirish va ularga intizomiy chora qoʻllash toʻgʻrisida qaror qabul qilish, ularni davlat mukofotlari va idoraviy mukofotlar bilan taqdirlash toʻgʻrisidagi takliflarni Vazirlikka kiritish; davlat sirini yoki qonun bilan qoʻriqlanadigan boshqa sirni tashkil etuvchi maʼlumotlarning himoya qilinishini taʼminlash. 30. Quyidagilar tuman (shahar) xalq taʼlimi boʻlimlari rahbarlarining asosiy funksional vazifalari hisoblanadi: Oʻzbekiston Respublikasi Konstitutsiyasi va qonunlari talablariga, shuningdek, boshqa normativ-huquqiy hujjatlarga rioya qilish; tuman (shahar) boʻlinmasiga rahbarlik qilish; faoliyatning ayrim yoʻnalishlari boʻyicha xodimlar oʻrtasida funksional vazifalarni taqsimlash va ularning javobgarligi darajasini belgilash; umumiy oʻrta va maktabdan tashqari taʼlim muassasalari faoliyatiga bevosita rahbarlik qilish, ushbu boʻlinmalarga yuklangan vazifalar va funksiyalarning bajarilishini tashkil etish; Oʻzbekiston Respublikasi Prezidenti va Oʻzbekiston Respublikasi Vazirlar Mahkamasi qarorlari va topshiriqlari ijrosini taʼminlash, Vazirlik tarkibiy boʻlinmalari xodimlarining ijro intizomini mustahkamlash boʻyicha kompleks amaliy chora-tadbirlarni amalga oshirish, Oʻzbekiston Respublikasi Prezidentining “Oʻzbekiston Respublikasi Prezidentining hujjatlari va topshiriqlari samarali va natijali ijro etilishi, shuningdek, ijro intizomi mustahkamlanishi uchun Oʻzbekiston Respublikasi Prezidenti Davlat maslahatchilarining, Oʻzbekiston Respublikasi Vazirlar Mahkamasi va uning kotibiyatlari, davlat va xoʻjalik boshqaruvi organlari, shuningdek, barcha darajalardagi hokimliklar rahbarlarining shaxsiy javobgarligi toʻgʻrisida” 2017-yil 11-apreldagi PQ-2881-son va “Davlat organlari va tashkilotlarida ijro intizomini yanada mustahkamlash chora tadbirlari toʻgʻrisida” 2018-yil 5-oktabrdagi PQ-3962-son qarori, shuningdek, Vazirlar Mahkamasining “Ijro intizomini mustahkamlash chora-tadbirlari toʻgʻrisida” 1999-yil 12-yanvardagi 12-son qaroriga muvofiq topshiriqlarning oʻz vaqtida va sifatli bajarilishi uchun tarkibiy boʻlinmalar xodimlarining shaxsiy masʼuliyatini oshirish chora-tadbirlarini koʻrish; Vazirlik hayʼati qarorlari, vazir va uning oʻrinbosarlari, Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalari va Toshkent shahar xalq taʼlimi Bosh boshqarmasi rahbarlarining buyruqlari va topshiriqlarining oʻz vaqtida va sifatli bajarilishini taʼminlash; xalq taʼlimi sohasiga kiradigan masalalar yuzasidan mahalliy davlat hokimiyati organlari va kompleks ijtimoiy-iqtisodiy rivojlantirish boʻyicha sektorlar bilan hamkorlik qilish; tuman (shahar) xalq taʼlimi boʻlimida kadrlarni tanlash va joy-joyiga qoʻyishda Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalari va Toshkent shahar xalq taʼlimi Bosh boshqarmasi rahbarlariga, ularning oʻrinbosarlariga takliflar kiritish, ularning professional, oʻz ishini bilishi, amaliy tajribaga, yuksak darajada ishlash xususiyatlariga va maʼnaviy-axloqiy fazilatlarga ega ekanligi kafolatini taʼminlash, ularning kasbiy malakasini oshirish chora-tadbirlarini koʻrish, tuman (shahar) xalq taʼlimi boʻlimida kadrlar zaxirasini shakllantirish; Vazirlik xodimlarining Odob-axloq qoidalari talablariga rioya qilishini, tuman (shahar) xalq taʼlimi boʻlimlari xodimlarining ushbu qoidalarga rioya etishini taʼminlash; huquqni qoʻllash amaliyotini va qonun hujjatlarini takomillashtirishga doir chora-tadbirlarni ishlab chiqish va amalga oshirish orqali tuman (shahar) xalq taʼlimi boʻlimlarida korrupsiya va boshqa huquqbuzarliklarning oldini olish choralarini koʻrish, shuningdek, ularning sodir etilishiga koʻmaklashuvchi sabablar va shart-sharoitlarni aniqlash, tahlil qilish, bartaraf etish; tuman (shahar) xalq taʼlimi boʻlimlari xodimlari lavozim maoshiga mukofotlar, ustamalar toʻlash, ularga moddiy yordam berish, ularni mukofotlash, ragʻbatlantirish va ularga intizomiy chora qoʻllash, ularni davlat mukofotlari va idoraviy mukofotlar bilan taqdirlash toʻgʻrisida takliflar kiritish; davlat sirini yoki qonun bilan qoʻriqlanadigan boshqa sirni tashkil etuvchi maʼlumotlarning himoya qilinishini taʼminlash. 31. Vazir: Vazirlikka yuklatilgan vazifalar va funksiyalarning bajarilishi; ushbu Nizomning 18-bandida nazarda tutilgan Vazirlikning javobgarlik sohalari boʻyicha; ushbu Nizomning 26-bandida koʻrsatilgan oʻz funksional vazifalarining sifatli bajarilishi uchun shaxsan javob beradi. 32. Vazir oʻrinbosarlari: Vazirlikning mutasaddilik qilinadigan tarkibiy boʻlinmalarida Vazirlikka yuklangan vazifalar va funksiyalarning bajarilishi; ushbu Nizomning 18-bandida nazarda tutilgan Vazirlikning mutasaddilik qilinadigan masalalarga doir javobgarlik sohalari boʻyicha; ushbu Nizomning 27-bandida koʻrsatilgan oʻz funksional vazifalarining sifatli bajarilishi uchun shaxsan javob beradi. 33. Markaziy apparat tarkibiy boʻlinmalarining rahbarlari; tegishli tarkibiy boʻlinmalarga yuklangan vazifalar va funksiyalarning amalga oshirilishi; ushbu Nizomning 21-bandida nazarda tutilgan Vazirlik markaziy apparatining javobgarlik sohalari boʻyicha; ushbu Nizomning 28-bandida koʻrsatilgan oʻz funksional vazifalarining sifatli bajarilishi uchun shaxsan javob beradi. 34. Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalari va Toshkent shahar xalq taʼlimi Bosh boshqarmasi rahbarlari: hududiy boʻlinmalarga yuklangan vazifalar va funksiyalarning bajarilishi; ushbu Nizomning 23-bandida nazarda tutilgan Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalari va Toshkent shahar xalq taʼlimi Bosh boshqarmasining javobgarlik sohalari boʻyicha; ushbu Nizomning 29-bandida koʻrsatilgan oʻz funksional vazifalarining sifatli bajarilishi uchun shaxsan javob beradi. 35. Tuman (shahar) xalq taʼlimi boʻlimlari rahbarlari: tuman (shahar) xalq taʼlimi boʻlimlariga yuklangan vazifalar va funksiyalarning bajarilishi; ushbu Nizomning 25-bandida nazarda tutilgan tuman (shahar) xalq taʼlimi boʻlimlarining javobgarlik sohalari boʻyicha; ushbu Nizomning 30-bandida koʻrsatilgan oʻz funksional vazifalarining sifatli bajarilishi uchun shaxsan javob beradi. 36. Vazirlikka Oʻzbekiston Respublikasi Oliy Majlisi Qonunchilik palatasi maʼqullaganidan keyin kiritilgan Oʻzbekiston Respublikasining Bosh vaziri taqdimnomasiga binoan Oʻzbekiston Respublikasi Prezidenti tomonidan tasdiqlanadigan va lavozimidan ozod etiladigan Vazir boshchilik qiladi. Vazir oʻz maqomiga koʻra Oʻzbekiston Respublikasi Vazirlar Mahkamasi aʼzosi hisoblanadi. 37. Vazirning besh nafar oʻrinbosari, jumladan, bir nafar birinchi oʻrinbosari boʻladi. 38. Vazirning birinchi oʻrinbosari va boshqa oʻrinbosarlari Oʻzbekiston Respublikasi Prezidenti tomonidan lavozimga tayinlanadi va lavozimdan ozod etiladi. 39. Vazir boʻlmagan davrda uning vakolatlari vazifalar taqsimotiga binoan uning oʻrinbosarlari tomonidan bajariladi. 40. Qoraqalpogʻiston Respublikasi xalq taʼlimi vaziri va hududiy boʻlinmalari rahbarlarini lavozimiga tayinlash va ozod etish bevosita Vazir tomonidan joylardagi davlat hokimiyati organlari roziligisiz amalga oshiriladi. 41. Vazir Vazirlikning tashkiliy tizimiga kiradigan idoraviy mansub tashkilotlar rahbarlarini belgilangan tartibda lavozimga tayinlaydi va lavozimdan ozod etadi. 42 Vazir Qoraqalpogʻiston Respublikasi Xalq taʼlimi vazirligi, hududiy boʻlinmalar va boshqa idoraviy mansub tashkilotlarning nizomi va tuzilmasini, shuningdek, ularning rahbar xodimlari cheklangan sonini oʻrnatilgan tartibda tasdiqlaydi. 43. Vazirlik markaziy apparati tarkibiy boʻlinmalarining Vazirlikning hududiy boʻlinmalari va idoraviy mansub tashkilotlari bilan oʻzaro hamkorligi markaziy apparat tarkibiy boʻlinmalari rahbarlari tomonidan taʼminlanadi. Vazirlik markaziy apparatining tarkibiy boʻlinmalari Vazirlikning hududiy boʻlinmalari va idoraviy mansub tashkilotlari bilan oʻz faoliyati yoʻnalishlari boʻyicha hamkorlik qilib: 1) topshiriqlarni hududiy boʻlinmalarga va idoraviy mansub tashkilotlarga yetkazadi hamda ularning bajarilishini nazorat qiladi; 2) Vazirlikning hududiy boʻlinmalariga va idoraviy mansub tashkilotlariga tarkibiy boʻlinmalarning bevosita faoliyati masalalari boʻyicha soʻrovlar yuboradi hamda ularning ijro etilishini nazorat qiladi; 3) Vazirlikning hududiy boʻlinmalari va idoraviy mansub tashkilotlari faoliyati amaliyotini tekshiradi va oʻrganadi, umumlashtiradi, uni takomillashtirishga qaratilgan chora-tadbirlarni ishlab chiqadi va qabul qiladi; 4) Vazirlikning hududiy boʻlinmalari va idoraviy mansub tashkilotlari faoliyatini tashkil etish va faoliyati natijalari toʻgʻrisida hisobot va axborot materiallari, statistik va boshqa maʼlumotlar oʻrganilishini tashkil etadi; 5) Vazirlikning hududiy boʻlinmalari va idoraviy mansub tashkilotlari ish rejalarini tahlil qiladi, ularning faoliyatini rejalashtirishni takomillashtirishga doir chora-tadbirlar koʻradi; 6) Vazirlikning hududiy boʻlinmalari va idoraviy mansub tashkilotlaridan tushgan takliflarni koʻrib chiqadi; 7) normativ-huquqiy hujjatlar loyihalarini tayyorlashda Vazirlikning hududiy organlari va idoraviy mansub tashkilotlari ishtirokini tashkil etadi, xalq taʼlimi sohasida qonun hujjatlarini takomillashtirish boʻyicha ulardan tushgan takliflarni koʻrib chiqadi. 44. Vazirlikning hududiy boʻlinmalari va idoraviy mansub tashkilotlari Vazirlik markaziy apparatining tarkibiy boʻlinmalari bilan hamkorlik qiladi, jumladan: Vazirlik rahbariyati topshiriqlari ijrosi haqida axborot beradi; xalq taʼlimi sohasida qonun hujjatlarini amalga oshirish boʻyicha faoliyat natijalari toʻgʻrisida markaziy apparatga axborot taqdim etadi; ularning faoliyatini tekshirish va oʻrganish natijasida aniqlangan ishdagi kamchiliklar va qoidabuzarliklarni bartaraf etish natijalari toʻgʻrisida maʼlumot beradi; oʻz faoliyati natijalari toʻgʻrisidagi hisobotlarni belgilangan tartibda va muddatlarda Vazirlikning markaziy apparatiga taqdim etadi; xalq taʼlimi muammolarini hal qilishga qaratilgan takliflarni Vazirlikning markaziy apparatiga taqdim etadi; kompleks ijtimoiy-iqtisodiy rivojlantirish boʻyicha sektorlar bilan oʻzaro hamkorlik natijalari toʻgʻrisida axborot beradi; vakolatli organlar tomonidan oʻtkazilgan oʻz faoliyatini tekshirish natijalari toʻgʻrisida xabar beradi. 45. Vazirlik markaziy apparati tarkibiy boʻlinmalari, hududiy boʻlinmalar hamda idoraviy mansub tashkilotlarning oʻzaro hamkorligi jarayonida yuzaga keladigan kelishmovchiliklar vazirning topshirigʻiga asosan uning tegishli oʻrinbosari tomonidan koʻrib chiqiladi. Agar koʻrsatib oʻtilgan koʻrib chiqishdan keyin kelishmovchiliklar tartibga solinmasa, ular boʻyicha qaror bevosita vazir tomonidan qabul qilinadi. 46. Vazirlik oʻz vazifalari va funksiyalarini amalga oshirishda boshqa davlat va xoʻjalik boshqaruvi organlari, mahalliy davlat hokimiyati organlari hamda boshqa tashkilotlar bilan hamkorlik qiladi. 47. Vazirlikning hududiy boʻlinmalari oʻz vakolati doirasida boshqa davlat va xoʻjalik boshqaruvi organlari, mahalliy davlat hokimiyati organlarining hududiy boʻlinmalari va boshqa tashkilotlar bilan hamkorlik qiladi. Vazirlikning hududiy boʻlinmalari tegishli hududlarni ijtimoiy-iqtisodiy rivojlantirish boʻyicha “yoʻl xaritalari”ni ishlab chiqishda va amalga oshirishda kompleks ijtimoiy-iqtisodiy rivojlantirish boʻyicha sektorlar bilan oʻzaro yaqin hamkorlik qiladi. 48. Vazirlik faoliyatiga Oʻzbekiston Respublikasi Bosh vazirining tegishli oʻrinbosari, Taʼlim va sogʻliqni saqlash masalalari kotibiyati hamda Oʻzbekiston Respublikasi Prezidenti maslahatchisining tegishli tarkibiy boʻlinmasi tomonidan mutasaddilik qilinadi. 49. Vazirlikda Vazir (hayʼat raisi), Vazir oʻrinbosarlari (lavozimi boʻyicha), shuningdek, Vazirlik faoliyatining asosiy yoʻnalishlarini muvofiqlashtiruvchi Vazirlik tarkibiy boʻlinmalari rahbarlaridan iborat tarkibda hayʼat tuziladi. Hayʼat tarkibining soni va shaxsiy tarkibi vazirning taqdimnomasiga asosan Oʻzbekiston Respublikasi Vazirlar Mahkamasi tomonidan tasdiqlanadi. 50. Hayʼatga quyidagi vazifalar yuklanadi: Vazirlik faoliyatining asosiy yoʻnalishlarini ishlab chiqish va amalga oshirish; qonun hujjatlarida belgilangan vazifalarning oʻz vaqtida va sifatli amalga oshirilishini taʼminlash uchun xalq taʼlimi tizimi xodimlari va rahbarlarining shaxsiy javobgarligini oshirish boʻyicha chora-tadbirlar koʻrgan holda hududiy boʻlinmalar va idoraviy mansub tashkilotlar rahbarlarining hisobotlari muntazam ravishda eshitilishini tashkil etish; umumiy oʻrta va maktabdan tashqari taʼlim sohasidagi hududiy va tarmoq dasturlari amalga oshirilishining natijadorligini tizimli koʻrib chiqish; joylarda umumiy oʻrta va maktabdan tashqari taʼlimning dolzarb masalalari muhokama qilinishini taʼminlagan holda hayʼatning kengaytirilgan sayyor majlislari oʻtkazilishini tashkil etish, shuningdek, yuzaga kelgan muammolarni bartaraf etish boʻyicha tegishli qarorlarni ishlab chiqish va qabul qilish; Vazirlikning markaziy apparati va uning tizimiga kiradigan lavozimlar nomenklaturasini koʻrib chiqish va tasdiqlash; Vazirlik nomenklaturasiga kiradigan lavozimlarga kadrlarni tanlash, joy-joyiga qoʻyish masalalarini koʻrib chiqish; Oʻzbekiston Respublikasi Prezidenti va Oʻzbekiston Respublikasi Vazirlar Mahkamasining qarorlari va topshiriqlarida belgilangan vazifalarning oʻz vaqtida va sifatli bajarilishini taʼminlash uchun Vazirlik rahbarlari va xodimlarining ijro intizomini mustahkamlash va shaxsiy javobgarligini oshirish. Hayʼat Vazirlik vakolatiga kiritilgan boshqa masalalarni ham koʻrib chiqishga haqli. 51. Hayʼat majlisiga Vazirlik vakolatiga kiradigan masalalar yuzasidan davlat va xoʻjalik boshqaruvi organlari, boshqa tashkilotlar rahbarlari taklif etilishi mumkin. 52. Hayʼat, agar uning majlisida hayʼat tarkibining yarmidan koʻpi qatnashsa, vakolatli hisoblanadi. Koʻrib chiqilayotgan masalalar yuzasidan qarorlar oddiy koʻpchilik ovoz bilan qabul qilinadi. 53. Hayʼat qarorlari Vazirning buyruqlari bilan amalga oshiriladi. 54. Vazir va hayʼat aʼzolari oʻrtasida kelishmovchiliklar yuzaga kelgan taqdirda, Vazir yuzaga kelgan kelishmovchiliklar haqida Oʻzbekiston Respublikasi Vazirlar Mahkamasiga axborot bergan holda mustaqil ravishda qaror qabul qiladi. Shuningdek, hayʼat aʼzolari ham Vazirlar Mahkamasiga oʻz fikrini maʼlum qilishi mumkin. 55. Hayʼat faoliyati tartibi hayʼat tomonidan tasdiqlanadigan uning reglamenti bilan belgilanadi. 56. Vazirlik faoliyatining samaradorligi va natijadorligi muntazam baholanishi lozim. 57. Vazirlikning faoliyati samaradorligi va natijadorligiga berilgan baholar Oʻzbekiston Respublikasi Bosh vazirining tegishli oʻrinbosari tomonidan tasdiqlanadigan Vazirlikning faoliyati samaradorligi va natijadorligini baholash mezonlari va ish indikatorlariga asoslanadi. 58. Vazirlikning faoliyati samaradorligi va natijadorligini baholash yakunlari boʻyicha: Vazirlik rahbarlari va xodimlarini ragʻbatlantirish (mukofotlash) yoki intizomiy javobgarlikka tortish; Vazirlikning faoliyatida aniqlangan kamchiliklarni bartaraf etish va uning faoliyatini yanada takomillashtirish chora-tadbirlari koʻriladi. Vazirlik uning rahbarlari va xodimlari samaradorligi va natijadorligini baholash tizimi tartibi va metodikasini ishlab chiqadi. 59. Vazirlikning Markaziy apparati hamda idoraviy mansub tashkilotlari va hududiy boʻlinmalarini moddiy-texnik taʼminlash va xodimlar mehnatiga haq toʻlash Oʻzbekiston Respublikasi Davlat budjeti mablagʻlari, shuningdek, Xalq taʼlimi sohasidagi islohotlarni qoʻllab-quvvatlash jamgʻarmasi va qonun hujjatlarida taqiqlanmagan boshqa manbalar hisobidan moliyalashtiriladi. 60. Vazirlik xodimlarining ish haqi lavozim maoshi, mukofotlar, qoʻshimcha haqlar, ustamalardan va qonun hujjatlarida nazarda tutilgan boshqa toʻlovlardan iborat boʻladi. Vazirlik xodimlariga oylik ustamalar va moddiy ragʻbatlantirishlar tarzidagi lavozim maoshlariga qoʻshimcha toʻlovlar Vazirlik hayʼati hamda boshqa normativ-huquqiy hujjatlar bilan tasdiqlangan Nizomga muvofiq toʻlanadi. 61. Vazir Vazirlikning faoliyati toʻgʻrisida Oʻzbekiston Respublikasi Vazirlar Mahkamasiga va Oʻzbekiston Respublikasi Prezidentiga muntazam ravishda hisobot beradi. 62. Oʻzbekiston Respublikasi Bosh vazirining Ijtimoiy rivojlantirish masalalari boʻyicha oʻrinbosari Vazirlik tomonidan Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining hujjatlari, parlament va deputat soʻrovlari, Oʻzbekiston Respublikasi Prezidenti hujjatlari va topshiriqlari bajarilishi monitoringini olib boradi, shuningdek joylarda ishlarning real holatini muntazam oʻrganadi, xalq taʼlimi tizimidagi muammolarni har tomonlama tahlil qiladi hamda shu asosda strategik va ustuvor vazifalarni amalga oshirish yuzasidan kompleks takliflar ishlab chiqadi. Bunda yuklangan vazifalarni hal etishda uning Vazirlik faoliyatiga aralashishiga yoʻl qoʻyilmaydi. 63. Faoliyat monitoringi va baholash natija yakunlari boʻyicha Vazirlikning mansabdor shaxslari va xodimlarini ragʻbatlantirish choralari koʻriladi yoxud yoʻl qoʻyilgan jiddiy kamchiliklar uchun egallab turgan lavozimidan ozod etishgacha boʻlgan javobgarlik choralari koʻriladi. 64. Vazirlikni qayta tashkil etish va tugatish qonun hujjatlarida belgilangan tartibda amalga oshiriladi. 1. 1-ilovada: a) “Lavozimlar nomi” ustunining 1-pozitsiyasidagi “Umumtaʼlim maktablarining” soʻzlaridan keyin “Qoraqalpogʻiston Respublikasi Xalq taʼlimi vazirligi, Toshkent shahar xalq taʼlimi Bosh boshqarmasi va viloyatlar xalq taʼlimi boshqarmalari metodistlari” soʻzlari qoʻshilsin; b) “Lavozimlar nomi” ustunining 2-pozitsiyasidagi “Umumtaʼlim maktablarining” soʻzlaridan keyin “tuman (shahar) xalq taʼlimi boʻlimlari metodistlari, yoshlar yetakchisi” soʻzlari qoʻshilsin; v) quyidagi mazmundagi 6.1- pozitsiyasi qoʻshilsin: g) quyidagi mazmundagi 10 va 11-pozitsiyalar qoʻshilsin: 2. 2-ilovaga quyidagi mazmundagi 2.9-pozitsiya qoʻshilsin: